Nikolić u UN: Što pre ZSO,cilј Srbije mir i bezbednost - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Nikolić u UN: Što pre ZSO,cilј Srbije mir i bezbednost\nNikolić u UN: Što pre ZSO,cilј Srbije mir i bezbednost\n27. februar 2017. Izvor: Tanjug\nPredsednik Srbije Tomislav Nikolić danas je rekao da je primarni cilј Srbije očuvanje mira i stabilnost, pozvao međunarodnu zajednicu da utiče na privremene institucije u Prištini kako bi se formirala Zajednica srpskih opština, a što je predviđeno Briselskim sporazumom i poručio da Srbija neće priznati nezavisno Kosovo.\n"Još jednom želim da budem jasan - Srbija neće priznati Kosovo šta god da nam se nudi zauzvrat i kakvim god pritiscima bili izloženi. Reč je o odbrani principa i o trajnoj naklonjenosti pravdi. Onaj ko se drži principa i ko se bori za pravdu, uvek je u pravu" poručio je Nikolić u obraćanju na sednici SB UN.\nKako je rekao uskoro će se navršiti četiri godine od postizanja prvog Briselskog sporazuma a klјučni segment tog Sporazuma, dogovorenog i potpisanog, odnosi se na formiranje Zajednice srpskih opština, koje nažalost još nije ni počelo.\n"Predstavnici Prištine sve otvorenije poručuju da njih ova Zajednica i ne zanima i da se neće držati dogovora čiji je garant Evropska unija. Ovu samovolјu prištinskih pregovarača neće rešiti tek poneka uzgredna javna kritika upućena Prištini koja stiže sa Zapada" ocenio je Nikolić.\nOn je dodao da Srbija s pravom zahteva samo toliko - da se Priština drži dogovora od pre četiri godine i očekuje da čuje ujedinjen i snažan glas međunarodne zajednice, uklјučujući naše partnere iz EU, protiv ignorantskog stava Prištine po ovom pitanju od vitalnog značaja za Srbe.\n"Čemu dogovori, obaveze na koje se pristalo, ako se ne sprovode" upitao je.\nUspostavlјanje ZSO preduslov je za normalan život i održiv opstanak srpskog naroda u Pokrajini.\n"Kao takva, zavređuje da joj se posveti daleko veća pažnja i u Izveštaju generalnog sekretara UN čiji je zadatak da brani osnovna lјudska prava, pre svega pravo na život, slobodu kretanja, stanovanja, pravo na rad i obrazovanje, pravo na očuvanje kulturne posebnosti naroda, slobodu veroispovesti" dodao je.\n"Zajednica srpskih opština je i osmišlјena sa zadatkom da uspostavi vladavinu prava i lјudskih sloboda Srbima kroz institucije sistema" podvukao je predsednik Srbije.\nSrbija, dodao je, i u tom kontekstu sagledava važnost redovnih sednica SB sa kojih se upućuje poruka obema stranama, a pogotovo Prištini, da ono što se dogovori nije i ne može biti tek mrtvo slovo na papiru, već mora da zaživi i ostvari se.\nOn je rekao da se izgovori za odugovlačenje više ne smeju tek tako prihvatati. "Formiranje i aktiviranje ZSO je prioritetno. Dinamika formiranja se mora definisati i odrediti datum početka rada Upravlјačkog tima, a Zajednica može biti zasnovana isklјučivo na onome što je dogovoreno - nikako na nekakvim naknadnim pokušajima jednostranih izmena onoga o čemu je, uz posredovanje EU, već postignut dogovor".\nFormiranje ZSO sa suštinskim ovlašćenjima predviđenim Briselskim sporazumom i postignutim pratećim dogovorima, a ne sa ingerencijama nevladine organizacije, neophodno je i kako bi se sprečila dalјa eskalacija nepoverenja.\n"Sve drugo bi značilo izbegavanje preuzetih obaveza i obesmišlјavanje samog dijaloga između Beograda i Prištine" dodao je.\n"Reagujući odgovorno i odlučno na sve izazove, državne institucije Srbije uticale su na smirivanje tenzija na Kosovu i Metohiji, koje su pretile da eskaliraju. Poruka koju sa ovog mesta želim da pošalјem svim ekstremistima jeste da mirna rešenja nemaju alternativu" rekao je Nikolić.\nOn je podvukao štetnost izjava u vezi sa mogućim formiranjem Vojske Kosova, čime bi, podvukao je, ozbilјno bila prekršena rezolucija SB UN 1244, a što bi istovremeno predstavlјalo novu, ozbilјnu pretnju naporima u pravcu stabilizacije ne samo KiM već i Zapadnog Balkana.\nGovoreći o dijalogu između Beograda i Prištine on je istakao da Srbija nastoji da utre put postepenoj normalizaciji stanja, ali i ukazao da za "iskren i životno sprovodlјiv dogovor potrebna je i iskrenost drugog sagovornika".\n"Ovakav pristup Srbije nije praćen istom takvom namerom druge strane, koja učestalo onemogućava napredak u sprovođenju obaveza koje je dogovorom i potpisom preuzela. Određeni rezultati jesu postignuti, ali ni približno onim koji se očekuju" naveo je Nikolić.\nOn je rekao da sva naša nastojanja da se držimo dijaloga uz posredovanje EU, na koji su pristali i Beograd i Priština, u kontinuitetu praćena kršenjem dogovora i agresivnim postupcima vlasti u Prištini.\n"Cilј (Prištine) je da se isprovociraju sukobi: od zabrane isporuka udžbenika na srpskom jeziku, preko konstantnih napada na Srbe i njihovu imovinu, protivpravnog pokušaja konfiskacije rudarsko-metalurško-hemijskog kombinata "Trepča", do najnovijih primera zabrane ulaska na KiM voza iz Beograda, što predstavlјa najgrublјe kršenje osnovnih lјudskih prava i slobode kretanja" upozorio je Nikolić.\nPrema njegovim rečima Priština je na voz "odgovorila pretnjama, miniranjem pruge i upotrebom dugih cevi i borbenih vozila".\nKako je naveo takav pristup direktno je suprotstavlјen duhu dijaloga koji teži normalizaciji odnosa i predstavlјa ozbilјno ugrožavanje mira i stabilnosti u regionu.\n"Ne postoji ni jedna odluka UN po kojoj KiM nije u sastavu Srbije. Za mene, prava provokacija je to što svi predstavnici privremene administracije u Prištini govore da je Kosovo nezavisna država. Da li biste opravdali kada bi Srbija, članica Ujedinjenih nacija, na tu provokaciju odgovorila pretnjom oružjem?" upitao je Nikolić.\nPrema Nikoliću čin slanja specijalnih policijskih jedinica apsolutno je neprihvatlјiv i "bio je poziv na oružani sukob".\n"Meni, na sastanku u Briselu, pred Visokom predstavnicom za spolјnu politiku i bezbednost, gospođom Mogerini, nisu znali kako da odgovore. Možda će vama reći" rekao je Nikolić ali i dodao - "ovde sede mnogi zaštitnici njihovog ponašanja".\nNikolić je podvukao da Srbija nikada i ničim nije dala povod albanskim ekstremistima, ali da oni i dalјe ne biraju sredstva kako bi izazvali sukobe širih razmera.\n"Odraz takvog našeg dobronamernog, kompromisnog pristupa je i postizanje dogovora o uređenju dela oko mosta u Kosovskoj Mitrovici, 4. februara ove godine" rekao je predsednik Srbije.\n"To je obaveza prema porodicama koje imaju pravo da saznaju istinu o sudbini svojih najbližih. Republika Srbija nikad nije osporavala potrebu da svi koji su počinili ratne zločine, bez obzira na etničku pripadnost, odgovaraju - naprotiv" rekao je on.\nKako je naveo od klјučne je važnosti da se po ovom pitanju ne pribegava manipulacijama i zloupotrebama u političke svrhe, čime se vlasti u Prištini služe.\n"Tako se pokazuje nespremnost Prištine za suočavanje sa odgovornošću u sopstvenim redovima po pitanju ratnih zločina. Ovo naglašavam svestan predstojećeg početka rada Specijalnog suda u čijoj su nadležnosti zločini izvršeni na KiM, a u vezi sa navodima iz Izveštaja Dika Martija o trgovini lјudskim organima otetih Srba, kao i drugi ratni i zločini protiv čovečnosti" precizirao je Nikolić.\n"Taj nečovek, jedan od komandanata terorističke tzv. "Oslobodilačke vojske Kosova", u nastojanju da izbegne zadovolјenje pravde, ne preza da i danas, pred očima Evrope i sveta, otvoreno preti novim ratom govoreći da će - Srbija proći kao 1999. godine".\n"Ne znam, dakle, zašto nije usledila oštra osuda istupa, rekao bih otvorenih pretnji Ramuša Haradinaja. Nekažnjivost za počinjene zločine ne sme se dozvoliti ni tolerisati. Ovo je civilizacijsko pitanje i ozbilјan test za celokupno članstvo UN, prilika da pokažemo da su pravo i pravda iznad politike i da su sve žrtve jednake u svom stradanju" dodao je.\nOn je govoreći o bezbednosti rekao da je u periodu od 1. oktobra 2016. godine do 31. januara 2017. godine evidentirano više od 30 etnički motivisanih napada na Srbe i druge ne-Albance, zatim ukazao na nerešen problem vraćanja privatne imovine, da nema elementarnih uslova za održiv povratak raselјenih, da je broj povratnika poražavajuće mali...\nKako je rekao štetan je manir prištinskih vlasti da, uz saglasnost nekih velikih sila koje su sponzori pokušaja njihove nezavisnosti, pribegavaju jednostranim potezima, nepoštujući Briselski dijalog kao dogovoreni okvir rešavanja otvorenih pitanja.\n"Kontinuitet ove loše prakse potvrđuju i nastojanja u pravcu ostvarivanja članstva u UNESK-u, Interpolu i drugim organizacijama, koja nepotrebno remete atmosferu u kojoj se dijalog odvija i odvraćaju od onoga što bi trebalo da bude primarni cilј za obe strane - stabilizacija prilika u regionu i iznalaženja održivih i obostrano prihvatlјivih rešenja. Srbija se, sa svoje strane, drži dogovora" rekao je Nikolić.\nOn je istakao da se pre pet godina odlučio da se uklјuči u dijalog sa privremenim vlastima u Prištini da bismo smirili tenzije i da bismo, nadasve, obezbedili što normalniji i bezbedniji život Srba i nealbanske manjine koja živi na KiM.\n"Ono što je Srbija doživlјavala za vreme dijaloga nateralo me da se zapitam da li sam učinio najbolјe" dodao je Nikolić.\nPodvukao je i da mnogi zaboravlјaju da je Kosovo i Metohija istorijska teritorija Srbije, a ne Albanaca, kojih, za razliku od Srba, prema turskim popisima, u 14. veku nije ni bilo na tom području.\n"Zaboravlјa se da se upravo ovde, u SAD, pre 99 godina proslavlјao Dan Kosova kao, razume se, srpske zemlјe, i da je tom prilikom predsednik Vudro Vilson uputio Poslanicu srpskoj zajednici u SAD, poželevši sreću Srbiji i srpskom narodu" podsetio je Nikolić.\nOn je naveo i da se zaboravlјa da ništa ne vredi jednostrano proglašavanje državnosti, ako ono nije plod saglasnosti matične države i naroda, a da je to tačno, potvrđuje stalni pritisak na Srbiju da se odrekne svoje teritorije, zemlјe na kojoj je pre gotovo deset vekova uspostavila svoju državnost.\nNikolić je i ovoga puta apelovao na države koje nisu priznale jednostrano proglašenu nezavisnost Kosova da izdrže besramne pritiske moćnih i ostanu dosledne svom principijelnom poštovanju međunarodnog prava, Povelјe UN i vrhovnog autoriteta SB UN na planu očuvanja međunarodnog mira i bezbednosti i pozvao one države koje su to učinile da tu odluku preispitaju.\n"Srbija je spremna na dogovore, ali ne na ucene, spremna na razgovore, ali ne na ultimativna jednostrana rešenja, spremna na suštinsku autonomiju Kosova i Metohije, nikada na Nezavisnu državu Kosovo. I spremna, da u tom kontekstu suštinske autonomije garantuje sva prava nacionalnim zajednicama, a ta prava su u našim zakonima i u svakodnevnom životu daleko iznad standarda većine država" ukazao je.\nOn je istakao i da je Srbija u potpunosti saglasna sa konstatacijom iz Izveštaja o važnosti obezbeđivanja adekvatnih sredstava za rad UNMIK-a koji se suočava sa tekućim i vanrednim izazovima, uklјučujući "krhko" pomirenje i rastuću pretnju od nasilnog ekstremizma.\nNikolić je izrazio svoju zahvalnost specijalnom predstavniku generalnog sekretara UN gospodinu Zahiru Taninu na angažmanu na realizaciji mandata UNMIK, poželeo uspeh u dalјem radu novom generalnom sekretaru gospodinu Antoniju Guterešu.\nPredsednik Srbije je izrazio žalјenje zbog smrti ambasadora Rusije u UN Vitalija Čurkina, "diplomate koji je neumornim radom doprineo zaštiti interesa ne samo Rusije u UN i jačanju ugleda Organizacije, već i svetskoj diplomatiji i globalnim političkim tokovima našeg doba".


Poslovni turizam PANACOMP MICE i Poslovni turizam\nKongresni i poslovni turizam Srbije\nPočetna / Poslovni turizam Poslovni turizam\nKongresni i poslovni turizam SrbijePANACOMP ZEMLJA ČUDA je kongresna MICE agencija i odgovoran član kongresne turističke industrije Srbije, poznat po brojnim odlično organizovanim kongresima, izložbama, skupovima, konferencijama, seminarima i drugim korporativnim i stručno-specijalizovanim događajima i mastovitim podsticajnim putovanjima u Srbiji i regionu. PANACOMP ZEMLJA ČUDA TRAVEL su 1992. godine u Novom Sadu osnovali kvalifikovani, posvećeni i dosledni turistički profesionalci, vođeni idejom besprekorne brige o gostu, koji kontinuirano streme ka usavršavanju profesionalnih standarda usluga u kongresnoj industriji Srbije i Balkana. Svoje mesto, rezultate i uspehe na tržištu, u bliskoj saradnji sa brojnim dobavljacima i partnerima obezbeđujemo poverenjem, ugledom, visokim stepenom efikasnosti i posvecenoscu pruzanju sirokog spektra usluga i ljubaznoscu ekipe, nastojeći da preporukom "od usta do usta" dostižemo i negujemo najviše standarde turisticke profesije.\nPANACOMP ZEMLJA ČUDA je profesionalni organizator kongresa i Vaš najbolji izbor za realizaciju poslovnih turističkih aranžmana u Srbiji. Bliska saradnja PANACOMP-a sa Kongresnim Biroom Srbije, kao i sa mnoštvom stručnih institucija i udruženja u Srbiji i inostranstvu, značajno doprinosi razvoju i ugledu kongresnog turizma Srbije. Odabir odgovarajućeg partnera i dobavljača u organizaciji kongresa ili događaja nikada nije bio teži zadatak, a posebno u Srbiji i regionu Balkana, te pri donosenju odluka o organizaciji skupa, treba imati na umu da su kvalitet usluga i visoka profesionalnost naše osnovne prednosti i ciljevi usmereni ka konkurentnosti na zahtevnom svetskom kongresnom korporativnom tržištu.\nMi shvatamo poslovanje kao poverenje ! Osmišljeni sadržaji poslovnog putovanja, "team-building" aranžmani, sa posebnom pažnjom posvećenom zanimljivim sadržajima i detaljima, specijalni kulturni i turistički programi, seoski turizam, nezaboravni "incentive - motivacioni programi" i podrška u organizaciji programa pre, tokom i posle događaja, kao i ispunjenje posebnih zahteva gostiju i učesnika skupa, konferencije i kongresa, su omiljena dužnost PANACOMP-a. Svoje profesionalne aktivnosti i bogato iskustvo primenjujemo u poslovnim aranžmanima na izuzetno zadovoljstvo svih subjekata saradnje i aktera događaja : organizatora-narucilaca usluga, učesnika-korisnika usluga i nas-operativne turističke industrije. Jadranka Petović MICE Direktor\nDaniel Pinku MICE Koordinator\nIvana Petrović MICE Koordinator\nSKYPE : panacomp.travel Content on this page requires a newer version of Adobe Flash Player.


Švajcarci otvorili fabriku vode u Kosjeriću (video) — ZoomUe\nby branko · novembar 21, 2015\nKOSJERIĆ-Fabrika vode Sen Džons, investicija u koju je švajcarska kompanija Akvavel grup AG uložila 10 miliona evra, otvorena je u kosjerićkom naselju Banjica. Fabrika će proizvoditi 150 miliona boca godišnje.\nSvečanom otvaranju su prisustvovali ministar pravde Nikola Selaković, ambasador Švajcarske u Srbiji Žan-Danijel Ruh i mnogobrojni gosti.\nSelaković je podsetio da se ideja za otvaranjem ovakve fabrike rodila pre više od 30 godina, a ostvarena je uz pomoć inostranog kapitala.\nOn je istakao da je prioritetni cilj Vlade postavljanje srpske privrede na „stabilne noge“.\n„Švajcarska kompanija je prepoznala šansu da ulaže u privredu ovog kraja i podigne ovakvu fabriku u srcu centralne Srbije. Kao Vlada nastavićemo da podržavamo ovakve kompanije“, rekao je ministar.\nSelaković je istakao da kada paketi sa Sen Džons vodom krenu preko granica, to će biti veliki prihod za opštinu Kosjerić, a od velike važnosti je što će za nju čuti i svet.\nMinistar je rekao i da svim ljudima koji žele da dodju u zapadnu Srbiju da investiraju on i vlada stoje na raspolaganju.\nJedan od investitora Miša Jovanović istakao je da će fabrika u Kosjeriću proizvoditi 150 miliona boca godišnje po 1,5 litara, po čemu bi se svrstala u najveće proizvođače na Balkanu.\nPrema njegovim rečima, za ovu lokaciju su se odlučili zbog karakteristika koje poseduje ovdašnja voda.\n„Zbog pozicije izvora i vode došli smo ovde. On se nalazi u centru, izmedju Beograda i većih gradova. Ova voda može se uporediti sa Evian, Vitel, odnosno sa svetskim vodama““, rekao je Jovanović.\nOn je naglasio da je ukupna vrednost investicije 10 miliona evra, a da je investitor švajcarska kompanija „Akvavel grup AG“ odnosno njihovo predstavništvo u Srbiji „Audiotel-V“.\n„Zaposlili smo 30 ljudi. Izabrali smo najbolje ljude sa ovog područja, pošto posedujemo ISO i HAČP standarde, a radimo i na uvodjenju FDA koji nam je potreban za izvoz u SAD“, naveo je Jovanović.\nOn je kazao da je njihov cilj da oko 30 odsto proizvodnje plasiraju na domaćem tržištu, dok je preostalih 70 odsto namenjeno izvozu.\n„Posedujemo evropski sertifikat za vodu tako da možemo da je izvozimo u celu Evropu, a nadam se da ćemo nakon dobijanja FDA moći i u Ameriku“, naveo je on.\n„Ona je dobra za piće i može se neograničeno konzumirati“, rekao je Spasojević dodajući da je oduvek želeo da se za vodu iz Kosjerića čuje u svetu.\nPredsetnik opštine Kosjerić Milijan Stojanić istakao je da je ovo veoma važna investicija za ovaj kraj, kao i način da se pokrene privredna kosjerićke opštine.\nby Vesna Đurović · Published septembar 21, 2016\nby Vesna Đurović · Published avgust 28, 2018\nNext story Prvi poraz u Ivanjici (video)\nPrevious story Pobeda Sloge za kraj (video)


Dom zdravlja Zrenjanin: Nema dece obolele od novog virusa - RTV Santos\nDom zdravlja Zrenjanin: Nema dece obolele od novog virusa\nU Srbiji za sada nema potvrđenih slučajeva dece obolele od novog oblika hepatitisa koji napada jetru. U zrenjaninskom Domu zdravlja “Dr Boško Vrebalov” saznajemo da deca jako retko oboljevaju od bilo kog oblika hepatitisa i kako kažu – mesta panici nema.\nTaman kad je korona virus počeo da jenjava, u svetu se pojavio novi od kog oboljevaju isključivo deca. Virus predstavlja jedan oblik hepatitisa i napada jetru. Roditelje u Srbiji zabrinula je ova informacija, međutim mesta panici još uvek nema.\nBritanski zdravstveni zvaničnici kažu da je verovatnoća da će dete dobiti hepatitis „izuzetno mala“. Napominju da sva deca sa simptomima kao što su povraćanje i dijareja treba da ostanu kod kuće do 48 sati pošto simptomi prestanu. Treba se starati o tome da deca temeljno peru ruke kako bi se smanjilo širenje uobičajenih infekcija.\nPrethodnoNarodni muzej Zrenjanin: Osma po redu manifestacija „Muzeji za 10“ i XV Noć muzeja\nSledećeProgram prekogranične saradnje Rumunija-Srbija predstavljen mladima Zrenjanina


Otvoreno igralište za decu u Srbobranu - Pokazivač\nOtvoreno igralište za decu u Srbobranu\nU duhu nedavno pokrenute onlajn kampanje posvećene značaju sporta, pod nazivom Sport u jednoj reči – Sport In One Word, danas smo u saradnji sa internacionalnom školom PRIMA svečano otvorili igralište za decu u PU „Radost“ u Srbobranu. Ovo je prvo u nizu od četiri igrališta u Srbiji u čiju smo adaptaciju i opremanje uložili preko tri miliona dinara.\nSredstvima prikupljenim na prošlogodišnjem humanitarnom događaju „Prošetaj milju za osmeh“ („Walk a mile for a smile“) doniran je mobilijar za tri vrtića u okviru PU „Radost“ – „Pčelica“, „Crvenkapa“ i „Bambi“, u iznosu od 934.800 dinara. Svečano otvaranje u Srbobranu obeležio je dan ispunjen sportskim igrama i organizovanim prigodnim sadržajem za 200 mališana koji ovu ustanovu pohađaju, kao i za goste škole PRIMA, koji su posetili svoje vršnjake.\nSport ima različite uloge – osim što poboljšava kvalitet zdravlja dece, utiče na razvoj ličnosti i ima moć da ujedini decu i ljude širom sveta. Gorana Džudža Jakovljević, projektna menadžerka naše fondacije, istakla je da smo projekte igrališta vrtića prepoznali sa aspekta važnosti fizičke aktivnosti za rani razvoj dece.\nIstraživanja pokazuju da bavljenje sportom pozitivno utiče na mentalni, fizički i socio-emocionalni razvoj najmlađih. Mobilijari i adekvatna oprema na igralištima su od ključnog značaja za razvoj dece, njihovog osećaja za kretanje, stabilnosti, koordinacije i motoričkih sposobnosti. Osim ranog razvoja, od izuzetne važnosti je bezbednost i sigurnost dece tokom igre u vrtićima. Igrališta podstiču decu na sportske aktivnosti, na istraživanje i stimulišu njihovu snagu mašte u dodiru sa prirodom, što je našoj fondaciji od izuzetnog značaja, istakla je Gorana.\nApril kao mesec kada se širom sveta obeležava Međunarodni dan sporta inspirisao nas je za osvešćivanje javnosti o važnosti sporta u životu. U tom duhu baš u aprilu smo organizovali otvaranja igrališta i sportske igre za najmlađe širom Srbije, a putem onlajn kampanje „Sport u jednoj reči“, koja će trajati do 30. aprila, pozivamo ceo svet da se uključi i da svoj doprinos podizanju svesti o značaju sporta.\nNastavljamo naše putovanje po Srbiji kako bi i deca u drugim mestima imala adekvatne uslove za bavljenje redovnim sportskim aktivnostima. Sledeća stanica „sportskog karavana“ je Stara Pazova, planirana za sredu, 12. april, kada ćemo otvoriti igralište u vrtiću „Bubamara“. Zatim nastavljamo put Gornjeg Milanovca i Novog Bečeja.\nUključite se i VI i pošaljite poruku o sportu u samo jednoj reči. Sportski je učestvovati! #SportIn1Word\nPrethodni tekstFotografija dana: Čuburska klupa


RTCG - Radio Televizija Crne Gore - Nacionalni javni servis :: Kulturna galaksija :: Istraživanje Crvene stijene pokazatelj dobre saradnje / print=true\nBOGDANOVIĆ S RAJNKE 20. 07. 2019. 21:49 >> 21:46 0\nBOGDANOVIĆ S RAJNKE\nArheološko istraživanje praistorijskog nalazišta Crvena stijena pokazatelj je dobre saradnje Crne Gore i Sjedinjenih Američkih Država (SAD), ocijenjeno je tokom posjete ministra kulture Aleksandra Bogdanovića i američke ambasadorke Džudi Rajzing Rajnke tom lokalitetu.\nBogdanović i Rajnke obišli su danas praistorijsko nalazište Crvena stijena i upoznali se sa sistematskim arheološkim istraživanjima koje trenutno vrše eksperti iz SAD i Crne Gore.\nKako je saopšteno iz Ministarstva kulture, radi se o nastavku istraživanja jednog od najznačajnijih staništa praistorijskog čovjeka u svijetu koje doprinosi cjelovitijem razumijevanju načina života i običaja praistorijskih zajednica koje su živjele na tom prostoru.\n„Bogdanović i Rajnke saglasni su da je arheološko istraživanje lokaliteta Crvena stijena jedan od velikog broja uspješnih projekata u Crnoj Gori, koji su pokazatelj dobre saradnje dvije zemlje na očuvanju crnogorskog kulturnog nasljeđa“, kaže se u saopštenju.\nProjekat pod nazivom The origin of the fire use dio je granta koji je podržao američki NSF fond (National Science Fondation).\nStručnim timom za sistematsko istraživanje lokaliteta rukovodi profesor Gilbert Tostevin sa Univerziteta u Minesoti, dok sa crnogorske strane istraživanja vodi arheolog Mitra Cerović, rukovodilac Arheološkog muzeja Narodnog muzeja Crne Gore.\nKako su kazali iz Ministarstva, na projektu radi veliki broj specijalista istraživača iz SAD, Kanade, Izraela, Italije, Španije, Srbije, Hrvatske i Crne Gore koji se bave fizičko hemijskim analizama, arheozologijom, mikromorfologijom, sedimentologijom, arheomageitizmom, C14 datovanjem, kripto tefrom i istraživanjem drevnog DNK.\nRezultati dosadašnjih multidisciplinarnih istraživanja pružaju cjelovitu rekonstrukciju života paleolitskog čovjeka srednjopaleolitskog perioda, Musterijena, vrijeme kulture Neandertalca od 150 hiljada godina do 40 hiljada godina prije nove ere (p.n.e.).\nU budućim istraživanjima se, kako je saopštio ekspertski tim, očekuje da će se doći do paleolitskih kultura starosti 200 hiljada godina p.n.e.\n„Sa savremenom arheološkom i drugom metodologijom očekuju da će se doći do novih saznanja na svjetskom nivou o ovom periodu i po njima Crvena stijena posjeduje mogućnost za dalja i nova naučna otkrića“, navodi se u saopštenju Ministarstva\nPraistorijsko nalazište Crvena stijena otkriveno je 1954. godine, kada su započeta prva sistematska arheološka iskopavanja.\nKasnija reviziona istraživanja počeo je 2004. godine Centar za arheološka istraživanja Crne Gore u saradnji sa Univerzitetom iz Mičigena, a od prošle godine, Narodni muzej nastavio je sa multidisciplinarnim pristupom.\nAleksandar Bogdanović Crvena stijena


Za potvrđivanje novog Ustava Srbije glasalo je 52,31 odsto od ukupnog broja birača, pokazuju preliminarni rezultati Republičke izborne komisije. RIK je danas saopštila te rezultate na osnovu obrađenih 98,8 odsto biračkog tela. Nedostaju podaci za Kosovo, raški i borski okrug i četiri mesta u inostranstvu.\nNa referendum je, prema tim podacima, izašlo 54,19 odsto birača. U Beogradu je za Ustav glaslao 52,26 od ukunpog broja birača. Konačni i zvanicni rezultati biće utvrđeni na sednici RIK-a, a o njima će biti obaveštena skupština i biće objavljeni u Službenom listu.\nDa bi Ustav bio potvrđen bilo je potrebno da za njega glasa više od 50 odsto birača upisanih u birački spisak, odnosno najmanje 3.319.693 birača. U birački spisak upisano je ukupno 6.639.385 građana.\nIz Centra za slobodne izbore i demokraciju (CeSID-a) saopšteno je da je bilo problema na osam biračkih mesta i to su neregularnosti koje se odnose na "porodično glasanje", to jest kada iza jednog paravana glasa cela pordica. Direktor CESID-a Zoran Lučić je istakao da je bilo glasanja i za osobe koje su bile odsutne. Programski direktor CeSID-a Marko Blagojević je rekao da su se članovi biračkih odbora "malo unervozili" između 14 i 17 časova i da se ozbiljne prijave tiču nezakonitog ponašanja članova biračkih odbora. On je dodao da se radi o dopuštanju da jedna osoba glasa za više osoba i da ljudi glasaju bez lične karte.\nPredsednik Skupštine Srbije Predrag Marković najavio je da će, ukoliko referendum uspe, sednica Skupštine na kojoj će Ustav biti proglašen biti održana već u nedelju, 5. novembra.\nPredsednik Srbije Boris Tadić izjavio je da usvajanje novog Ustava jako dobra vest:\n"Skoro četiri miliona građana Srbije je glasalo za novi Ustav. To je jako dobra vest i čestitam građanima na toj odluci i na Novom Ustavu."\nPredsednik Srbije je izjavio i da očekuje od nadležnih institucija – Republičke izborne komisije da urade sve u proceduralnom smisli kako ni trunka sumnje ne bi pala na referendum.\nPremijer Srbije Vojislav Koštunica izjavio je da je potvrđivanje novog Ustava na referendumu "pobeda Srbije". Premijer je zahvalio građanima, posebno na Kosovu, za glas koji su dali za Srbiju:\n"Braneći Kosovo, branimo i međunarodno pravo i ako se to dovede u pitanje nastaće mnoge nesagledive posledice, ali sam uveren da toga neće biti".\nKoštunica je ponovio da "više ništa neće biti isto" ako bude doneta odluka koja miriše na nezavisnost Kosova.\nKoordinator beogradskog pregovaračkog tima za pregovore o statusu Kosova Leon Kojen izjavio je kako se nada da će potvrđivanje novog Ustava doprineti da se kosovski problem rešava "kako se Srbija nada da će biti rešen". Kojen je za Radio-televiziju Srbije rekao da Srbija sada, prvi put od kada je samostalna država, ima "pravu institucionalnu osnovu kojom može da rešava i problem Kosova, ali i da ide evropskim putem".\nKosovski Srbi su najbrojnije izašli na referendum o Ustavu, albanska strana ocenjuje da uspeh referenduma neće imati nikakvog uticaja na tok procesa utvrđivanja statusa Kosova, javlja novinar Radija Slobodna Evropa Gëzim BAXHAKU:\nKosovski Srbi su se u najvećem broju odazvali pozivu da učestvuju na referendumu. Od nešto više od 100.000 upisanih u glasačke spiskove glasalo je, prema preliminarnim podacima Centra za slobodne izbore i demokratiju, oko 82.000, što je oko 82 odsto upisanih glasača. Odmah nakon završetka glasanja u Mitrovici i Gračanici je započelo slavlje. Bezbednosna situacija u Kosovskoj Mitrovici je mirna i stabilna, izjavio je Radiju Slobodna Evropa portparol Regionalne UNMIK policije u Mitrovici Lari Miler:\n“Prema mojim saznjanjima bezbednosna situacije je mirna i stabilna, nisam čuo da je bilo nekog problema i sve je mirno.”\nMiler je kazao kako ni tokom dana, koliko mu je poznato nije bilo nikakvog incidenta koji bi na bilo koji način mogao da se poveže sa održavanjem referenduma o Ustavu Srbije na Kosovu.\nBeležimo i prve reakcije na uspeh referenduma o Ustavu Srbije. Član Pregovaračke delegacije Kosova za decentralizaciju i sekretar za odnose sa javnošću najveće opozicione, Demokratske partije Kosova (DPK), Enver Hodžaj ocenio je u da uspeh referenduma o Ustavu Srbije može imati uticaja samo na unutrašnjopolitičkoj sceni u Srbiji, nikako na tokove procesa pregovora o statusu Kosova. Hodžaj ističe kako je budućnost Kosova utvrđena od juna 1999. godine u sasvim drugom okviru i trenutno Kosovo je u procesu utvrđivanja njene budućnosti i u okviru misije koju su Ujedinjene nacije poverile Martiju Ahtisariju:\n«Definitivno referendum u Srbiji može da ima uticaja samo na unutrašnjoj političkoj sceni u Srbiji, jer će i dalje poslužiti kao instrument koji će Srbiju voditi ka prošlosti, a ne budućnosti. U političkom i legalnom smislu neće imati nikakvog uticaja ni na tok niti sadržaj procesa.»\nInače, i pre održavanja referenduma najviši predstavnici međunarodne administracije i institucija Kosova su izjavili da referendum o Ustavu Srbije nema pravne posledice što se tiče procesa utvrđivanja statusa Kosova i da su referendum odnosno novi Ustav Srbije i status Kosova dva odvojena procesa, kao i da je jedini legitiman proces utvrđivanja statusa proces koji vodi izaslanik UN za status Kosova Marti Ahtisari.\nPredsednik Skupštine Vojvodine Bojan Kostreš optužio je stranke koje su se zalagale za usvajanje novog Ustava da su "na silu nametnule" Ustav građanima:\nLiberalno-demokratska partija (LDP) saopštila je u nedelju kasno uveče da je na referendum o novom Ustavu Srbije do 19 sati izašlo 45,19 odsto građana, a aktivisti te stranke pokrenuli su akciju čiji je cilj da pokaže kako je na referendumu bilo "organizovanih nepravilnosti i planskih zloupotreba". Na konferenciji za novinare LDP-a prikazani su snimci na kojima se vidi kako aktivisti te stranke glasaju bez dokumenata i glasaju umesto drugih ljudi.\nAmerička štampa prenosi vest da je Srbija dobila novi Ustav koji određuje Kosovo kao deo Srbije. Napominje se, međutim, da će o sudbini Kosova odlučivati UN, a ne Srbija.\nDnevnik "Njujork tajms" danas piše da je odredba srpskog Ustava koja proglašava Kosovo za "sastavni deo Srbije", samo "simbolična deklaracija" jer sudbina pokrajine leži u rukama Saveta bezbednosti UN, koji će verovatno\nglasati za nezavisnost. List navodi i da "kritičari Ustava kažu da dokument neće dovoljno unaprediti zemlju ka punoj demokratiji".\nUprkos velikoj pažnji koju je privukla odredba o Kosovu, "dokument nije uspeo da uzbudi stanovništvo", već je "glasanje tokom vikenda teklo tako sporo da je delovalo kao da Ustav neće dobiti neophodne glasove, što bi bilo velika bruka za vladu", navodi list. Njujorški dnevnik još ocenjuje da su mnoge reformske snage podržale Ustav "uprkos njegovim manama, jer su želeli da Srbima jasno stave do znanja da rade sve što je u njihovoj moći da zadrže pokrajinu". "Reformisti su strahovali da bi odluka UN stvorila nezadovoljstvo koje bi moglo ići u prilog Srpske radikalne stranke", piše "Njujork tajms" i dodaje da je dogovoreno da se na nacrtu Ustava radi brzo kako bi mogao biti donet pre odluke UN.\nU vezi s kosovskim pregovorima, "Njujork tajms" piše da se očekuje da će "Savet bezbednosti UN u narednih nekoliko meseci nametnuti rešenje koje će Kosovu omogućiti da traži nezavisnost". "Iako je veći deo Ustava bio na meti žestokih kritika zbog kontradiktornosti u određenim delovima i davanja prevelikih ovlašćenja vladi, skoro da nije bilo javne debate oko njegovog sadržaja", podseća list.\n"Vašington post" danas prenosi tekst agencije Asošijeted pres u kome se ističe da je Srbija potvrdila Ustav u kome se ponavlja tvrdnja o srpskom suverenitetu nad separatističkom pokrajinom Kosovo. "Referendum su snažno osudili etnički Albanci, koji već dugo bojkotuju svako glasanje koje organizuju Srbi", podseća se u izveštaju. Strane diplomate su, kako se dodaje, upozorile da samo međunarodni pregovaraci mogu doneti odluku o budućnosti Kosova, ali da političari u Beogradu smatraju da će usvajanje novog Ustava ojačati njihovu poziciju u tim pregovorima. Navodi se da se potreba za novim Ustavom pojavila posle osamostaljivanja Crne Gore, ali da je u središtu pažnje bila preambula čiji je cilj sprečavanje mogućeg otcepljenja Kosova. "Ključna odredba proglašava Kosovo za 'sastavni deo Srbije', uprkos pregovorima pod okriljem UN kojim se utvrđuje budući status pokrajine", ocenjuje se u tekstu.\nDonošenje novog Ustava Srbije teško da će uticati na sudbinu Kosova, ocenjuje u ponedeljak moskovska štampa, navodeći da je srpska vlada insistirala na Ustavu i zbog sopstvene pozicije.\nDnevnik "Komersant" piše da je glavni razlog užurbanosti srpskih vlasti u donošenju Ustava mogućnost da rešenje za Kosovo bude nametnuto, i da ta pokrajina dobije nezavisnost. "Komersant" piše da je "forsiranje" procesa donošenja Ustava Vladi premijera Vojislava Koštunice potrebno i radi sopstvene političke budućnosti, jer su sva njegova ključna obećanja ostala neispunjena. "Obezbeđujući donošenje novog Ustava, Koštunica može da kaže biračima: sačuvao sam za vas Kosovo, večno upisavši ga u Ustav Srbije. Nije važno što status Kosova potom može biti sasvim drugačiji, nego taj koji je upisan u Ustav", ocenjuje list.\nDnevnik takođe navodi da Beograd glavne nade u pregovorima o Kosovu polaže u Rusiju. "Rusija zaista pokazuje veliko razumevanje za srpsku poziciju o Kosovu, veće nego Zapad, ali to još ne znači da ona hoće i može da obezbedi Beogradu potrebno rešenje", dodaje "Komersant". List piše da je Rusija više puta preporučivala rukovodstvu Srbije da u pregovorima zauzme mekšu poziciju, jer bi i Moskvi tada bilo lakše da je brani, i dodaje da do sada Beograd nije baš mnogo slušao te preporuke. "Komersant" takođe piše da "Moskva teško da je spremna da krene u ozbiljan konflikt s međunarodnom zajednicom radi Srbije i Kosova" i navodi da ona, po pravilu, mada i sa ogradama, podržava poziciju ostalih članica Kontakt grupe.\nU odvojenom komentaru, "Komersant" piše da je pitanje Kosova faktički već rešeno, i da je "intriga" samo u tome koju će cenu Srbija platiti za priznanje ili nepriznanje nove realnosti. Srbija mnogo očekuje od Zapada, a glavno je "otpisivanje srpskog duga, investicije i ublažavanje viznog režima. U slučaju konstruktivne pozicije, Srbija može da očekuje povoljan odnos i EU i SAD ka njenim željama", piše list. "Komersant" ocenjuje da Srbija, u slučaju odbacivanja kosovske realnosti, Kosovo neće vratiti u svoje krilo, ali će pogoršati život i sebi i građanima, a za Zapad će preći "u kategoriju zemalja otpadnica", sa svim posledicama.\n"Vreme Novosti" piše da Beograd računa da rezultate referenduma iskoristi u trgovini sa Zapadom, koji "žuri da da Kosovu nezavisnost". List, međutim, navodi da je "praktično nemoguće zadržati Kosovo u sastavu Srbije, ali da bi Beograd, prihvatanjem Ustava, mogao da trguje u podeli Kosova na veliki albanski i mali srpski deo na severu pokrajine". List ocenjuje da su referendum bojkotovali ne samo Albanci koji maštaju o nezavisnosti, već i sami Srbi, ispoljavajući potpunu pasivnost.


Mali fudbaleri sa Kosova u poseti FK "Brodarac" u Beogradu - Kosovo Online\nMali fudbaleri sa Kosova u poseti FK "Brodarac" u Beogradu\n21. Avgust 2020. • 19:05\nDeca sa područja Kosova koja borave u Beogradu, u okviru projekta "Srbija te zove 2020" i u organizaciji sportskog kampa Sport stars i uz podršku Kancelarije za Kosovo i Metohiju, posetila su danas FK "Brodarac" iz Beograda, gde su mogli da se upoznaju sa tim uspešnim timom, prenosi TV Most.\nSportski kamp Sport stars i Kancelarija za KiM, nastavili su sa aktivnostima koje su organizovane za decu sa Kosova, nakon prepodnevnih treninga koje su mališani imali.\nJedinstveni boravak dece sa Kosova, gde su u prilici da se aktivnije bave sportom i da se upoznaju sa najboljim sportistima, nastavljeno je na stadionu FK "Brodarac".\n"Ono sto mi radimo, u nekom segmentu našeg posla, ovo je najmanje što možemo da učinimo", istakao je Dragan Ilić – Lita iz FK "Brodarac".\nIz "Brodarca" poručuju da će nastaviti ovu divnu saradnju i da će deci sa Kosova uvek priteći u pomoć.\nMnogi pomažu deci sa Kosova, kako ko ume i kako ko može. Trenerima je ovo pravi način, navodi TV Most.\nFudbalski trener Branko Zagorac kaže da je sem igranja fudbala, važno biti dobar čovek.\n"Velika mi je čast što mogu da budem deo ovog projekta i na svoj način pomognem deci sa KiM. Ima ovde i budućih šampiona, ali prvenstveno ima mnogo budućih dobrih ljudi, a to je na prvom mestu. Pohvalio bih svu decu, a pre svega njihove roditelje na vaspitanju koje su im dali", kaže trener Zagorac.\nMali fudbaleri su srećni jer su od svojih trenera naučili "nove cake", kako kažu.\ndeca sport fudbal poseta\nMali sportisti sa Kosova u Beogradu\nKancelarija za Kosovo i Metohiju i Sport Stars "Srbija te zove 2020" organizovali su boravak za 49 dece sa Kosova u Beogradu, a takav vid druženja i aktivnog bavljenja sportom se po prvi put organizuje, prenosi TV Most.\nI ovog leta deca sa Kosova boraviće u Republici Srpskoj\nDeca sa Kosova i iz Obrenovca zajedno na zimovanju na Tari\nU kampu Dejana Stankovića treniraće i deca sa Kosova


Na staroj deponiji u Vinči više nema odlaganja otpada - EMBARGO 011\nDeponija u Vinči, na kojoj se odlagao otpad u poslednjih 40 godina, u potpunosti je zatvorena, izjavila je danas ministarka za zaštitu životne sredine Irena Vujović i navela da će nakon završetka radova, koji su u toku, stara deponija, na kojoj je nedavno izbio požar, biti u potpunosti sanirana.\n„Imali smo požar, takve stvari se dešavaju i širom Srbije i sveta, to se dogodilo na staroj deponiji usled odlaganja 40 godina otpada na način koji nije propisan, madam se da se to više neće ponavljati“, rekla je ona novinarima u Vinči.\n„Merimo vazduh po svim evropskim standardima i nastavićemo da pratimo sve evropske trendove i postupamo po direktivama Evropske unije“, kaže Vujović.\n„Krećemo sa prvom fazom u Kolubari, Novoj Varoši, Somboru i Dubokom u Užicu“, navela je ona.\nOn je podsetio da je 2018.godine na deponiji Vinča izgrađena brana kojom je sprečeno da se cela deponija, kako kaže, „sruči“ u Dunav.\n„Zaustavili smo klizanje deponije prema Dunavu, čime je sprečena, možda i najveća evropska ekološka katastrofa“, rekao je Vesić.\nNaveo je da se zahvaljujući francuskoj kompaniji „Suez“ i japanskoj „Itoču“, koje prema njegovim rečima spadaju u vodeće kompanije u svetu kada je reč o rešavanju upravljanja otpadom, gradi sanitarna deponija za odlaganje otpada, kao i postrojenja za preradu otpadnih voda i građevinskog otpada.\n„Tu će se prerađivati 340.000 tona otpada i na taj način će sav otpad koji imamo u Beogradu biti tretiran pravilno“, rekao je on.\n„Možemo da počnemo da odlažemo otpad onako kako se odlaže u svim drugim razvijenim zamljama i to je posao koji nas čeka u narednim godinama“, kaže Vesić.


Predstavnici trgovinskog lanca Idea deliće novogodišnje paketiče deci bez roditeljskog staranja, koja su zbrinuta u okviru domova za decu i bolnicama širom Srbije, a sutra će poklone podeliti deci u NIšu, u ulici Gutenbergova 4a, s početkom u 12 časova.\nOvom prilikom će biti najavljena društveno odgovorna akcija „Idea karavan – Volimo praznike jer volimo jedni druge“, u okviru koje će zaposleni iz Idee pripremiti i podeliti više od 4.000 paketića u 40 institucija i 23 grada širom Srbije.\nAkcija se sprovodi već treću godinu zaredom i verujemo da ćemo uz vašu podršku, zajedničkom dobrom voljom uspeti da ispunimo bar neke od želja najmlađih.\nidea. nogodišnje paketiće\nU organizaciji Šri Činmoj maraton tima iz Beograda, ovog vikenda održane su trke samoprevazilaženja na 6,12 i 24 sata. Na Kalemegdanu, nadmetali su…\nMlada i perspektivna leskovačka fudbalska sudija Jelena Cvetković će, uz Danijelu i Ivanu Jovanović, predstavljati fudbalske dame, sudije, iz Srbije…


Cijeli Sokolac na sahrani djevojaka: Svjetlana Komlenović danas bi branila boje BiH – BHFanaticos\n7. Decembra 2011. bhfpress 2394 Views\nCijeli Sokolac jučer je bio dio pogrebne povorke koja je do posljednjeg počivališta na Novom groblju na Zejtinluku dopratila kovčege sa tijelima Svjetlane Komlenović i Milice Dobrilović, tragično nastradalih u saobraćajnoj nesreći na putu Podromanija – Rogatica, u mjestu Bjelosavljevići.\n– Riječi danas doljevaju tugu na tugu ili, što bi naš narod rekao, ulje na vatru – kazao je protojerej Milorad Ljubinac.\nPodsjetimo, četvero mladih Sokočana nastradalo je u nedjelju, kada je njihov automobil “golf 5”, zbog velike brzine, izletio sa kolovoza, udario u nasip i nekoliko puta se prevrnuo na obližnjoj livadi.\n← Rezultati žrijeba kvalifikacija za EuroBasket\nEvropsko prvenstvo u plivanju: Ninković oborila dva bh. rekorda →\n23. Avgusta 2010. bhfpress Komentari isključeni za Kada legende postanu smrtnici II. dio\n17. Marta 2008. bhfpress Komentari isključeni za Stojniæ: Holanðani nam ne daju kasete\nSRETAN DAN NEZAVISNOSTI BiH, 1 MART\n1. Marta 2009. bhfpress Komentari isključeni za SRETAN DAN NEZAVISNOSTI BiH, 1 MART


POSTAVLJEN KAMEN TEMELJAC ZA FABRIKU TOYO TIRES\nU opštini Inđija postavljen je kamen temeljac za fabriku japanske kompanije Toyo Tires, najveću investiciju iz Japana u Srbiji vrednu oko 380 miliona evra.\nToyo Tires počeo je izgradnju fabrike u Inđiji, u Severoistočnoj industrijskoj zoni. Reč je investiciji vrednoj oko 380 miliona evra koja će zaposliti 560 ljudi. Prema rečima predstavnika kompanije Toyo, fabrika bi trebalo da bude završena do aprila 2022. godine, i u njoj će potpunosti biti implementirana savremena tehnologija.\nPlan je da u fabrici u Inđiji godišnje bude proizvedeno pet miliona Toyo guma, a izvoz da dostiže i oko 240 miliona evra.\nCeremoniji obeležavanja postavljanja kamena temeljca za fabriku Toyo Tires pristustvovali su predstavnici kompanije Toyo Tires i generalni direktor korporacije Toyo Tire Takaši Šimicu, koji se uključio putem video linka, predsednik Republike Srbije Aleksandar Vućić, NJ.E. ambasador Japana u Srbiji Takahika Kacumata, ministarka privrede Anđelka Atanasković, predsednik Pokrajinske vlade, Igor Mirović i predsednik opštine Inđija Vladimir Gak.\nGeneralni direktor korporacije Toyo Tire istakao je ova fabrika osma fabrika kompanije Toyo i da je plan da do 2023. godine u njoj bude zaposleno 560 radnika.\nKako je kazao, fabrika u Inđiji će imati veoma bitnu ulogu unutar Toyo sistema snadbevajući tržišta u Evropi, na Bliskom istoku, Africi i Severnoj Americi.\n"Pažljivo smo tražili lokaciju, konkurencija je bila veoma jaka i našli smo savršeno okruženje u Srbiji", kazao je Šimicu.\nOn je dodao da će se u fabrici u Srbiji koristiti savremena tehnologija i proizvoditi najkvalitetniji proizvodi po najkonkurentnijim cenama, kao i na energetski efikasan način.\nPredsednik Srbije zahvalio se svima koji su uspeli da se izbore za, kako je kaže, ovako moćnu i važnu kompaniju.\n„Pregovore smo počeli još u maju 2017. godine, tri i po godine traju pregovori da ovakvog giganta dovedemo u Srbiju. Ovo je investicija od velikog značaja za Inđiju, ali i celu Srbiju. Izvoz Toyo Tires-a će biti na nivou od 240 miliona evra, ona će biti jedan od najvećih izvoznika sa teritorije Srbije. To su ogromni podsticaji za razvoj srpske privrede“, izjavio je predsednik Vučić.\nToyo Tires je svetski lider u proizvodnji pneumatika. Korporacija je osnovana 1945. godine u Osaki, a danas ima sedište u Itami i zapošljava preko 12 hiljada ljudi. Poslovne aktivnosti grupe zasnivaju se na dve ključne grane, a to su gume i automobilske tehnologije.


Rusija neprestano uvećava zlatne rezerve – Bankar.me\nApril 1, 2019 METALI, RUSIJA, SVE VIJESTI Leave a comment\nRusija nastavlja ubrzano da napreduje u diversifikaciji svojih međunarodnih rezervi, prenosi Blumberg. Prema podacima Centralne banke Rusije, zlatne rezerve su u februaru 2019. porasle za 31,1 tonu da bi 1. marta dostigle nivo od 2.149 tona. Rusija je u januaru povećala zlatne rezerve za 6,22 tone.\nRonald-Peter Stoeferle, upravljački partner kompanije Inkrementum AG, saopštio je da je „zlatna dobit“ Rusije uticala na porast globalne cijene zlata u posljednjih nekoliko godina.\nU proteklom mjesecu, ekonomisti su procijenili da je Centralna banka Rusije ostvarila prihod od najmanje deset milijardi dolara zahvaljujući povećanju cijene svoje imovine u zlatu, prenosi Sputnik.\nPOJMOVIRusija Zlatne rezerve Rusija\nPrevious Evropa uvodi limit brzine u automobilima\nSljedeći Na svaku 41 sekundu proda se po jedan Golf – i tako već 45 godina


Grad Pančevo na sajmu Expo Real u Minhenu: Pravo mesto da se uči od velikih svetskih gradova! - ePancevo\nDeset gradova i opština iz Srbije predstavljalo je svoje investicione projekte na sajmu Expo Real 2021, koji se održao u Minhenu od od 11. do 13. oktobra.\nNa ovom, najvećem evropskom “B2B” sajmu nekretnina i investicija, predstavili su se Pančevo, Novi Sad, Kikinda, Zrenjanin, Sremska Mitrovica, Bečej, Subotica, Pećinci, Vršac i Sombor, a u sklopu štanda Razvojne agencije Vojvodine.\nCilj ovakvog sajma je održati sastanke sa postojećim partnerima, upoznati potencijalne investitore i pokrenuti nove projekte. Zahvaljujući ekonomskim reformama koje je sprovela u proteklom periodu, Srbija se pozicionirala kao jedna od najznačajnijih investicionih destinacija Centralne i Istočne Evrope.\nIdeja Razvojne agencije Vojvodine jeste da pronađe investitore i partnere, pre svega na nemačkom tržištu, ali i iz ostalih zemalja, koji će ulagati u Srbiju, a samim tim i zapošljavati određeni broj ljudi.\nSajam investitora posetilo je više od 19.000 učesnika iz 52 države. Ukupno 1.198 izlagača iz 29 zemalja učestvovalo je na ovogodišnjem sajmu, a u top deset izlagača, pored Nemačke, našli su se Holandija, Poljska, Austrija, Švajcarska, Srbija, Italija, Španija, Francuska, Rumunija.


Ministar vanjskih poslova prof. dr Srđan Darmanović, svečano je sinoć otvorio konzulat Crne Gore u Trstu, na čelu sa počasnim konzulom Svenom Bihlerom.\nDarmanović je istakao da otvaranje konzulata u Trstu, u godini kada Crna Gora i Italija obilježavaju 140 godina diplomatskih odnosa, predstavlja važan korak u pravcu širenja diplomatske mreže i potvrdu opredjeljenosti da kontinuirano razvijamo sveukupnu međudržavnu saradnju. Izrazio je uvjerenje da će aktivnosti počasnog konzula Bihlera doprinijeti daljem jačanju bilateralnih veza i promociji privrednih, turističkih, naučnih i kulturnih potencijala Crne Gore.\nŠef crnogorske diplomatije je podsjetio da Crna Gora i Italija imaju veoma dobre političke odnose i sadržajnu saradnju, naročito u domenu ekonomije, turizma i energetike, što i potvrđuje sve snažnije prisustvo italijanske privrede na crnogorskom tržištu, saopšteno je iz Vlade.\n“Naša diplomatija značajno doprinosi diversifikaciji crnogorske ekonomije i visokim stopama rasta kroz posvećen i sveobuhvatan rad na povezivanju poslovnih zajednica i privlačenju stranih direktnih investicija”, zaključio je ministar Darmanović.\nSvečanosti su prisustvovali i prefekt Trsta Valerio Valenti, gradonačelnik Trsta Roberto Dipiaca i generalni sekretar Centralno-evropske inicijative (CEI) Roberto Antonione, članovi konzularnog kora, poslenici javnog i kulturnog života Trsta i regije Friuli Venecija Đulija, kao i članovi crnogorske zajednice.


BEOGRAD- Specijalni sud u Beogradu ukinuo je pritvor bivšem finansijskom direktoru JP "Putevi Srbije" Milošu Nedeljkoviću i pustio ga da se u daljem toku krivičnog postupka brani sa slobode, saopštio je njegov\nSutra radovi na autoputu u zoni petlje Surčin\nOd ponedeljka ujutru puštanje isključenja u V.Popovića\nBEOGRAD - U ponedeljak u pet sati ujutru biće pušteno u saobraćaj isključenje sa mosta Gazela iz pravca Niša ka Ulici Vladimira Popovića, saopšteno je iz javnog preduzeća "Putevi Srbije".\nDanas zatvaranje autoputa od Novog Sada do Beograda\nOdlažu se radovi na isključenjima sa "Gazele"\nBEOGRAD- Bivšem finansijskom direktoru preduzeća "Putevi Srbije" Milošu Nedeljkoviću određen pritvor, pošto je, u petak, izručen Srbiji iz Crne Gore. Nedeljkovićev advokat Aleksandar Đorđević izrazio je\nZatvoren put Paraćin-Zaječar\nBEOGRAD - Zbog radova na rekonstrukciji Gazele, od ulice Kneza Miloša do Bulevara vojvode Putnika, od danas do 29. novembra ujutru će za saobraćaj biti zatvorena polovina leve saobraćajne trake u smeru ka centru grada, cela leva traka i deo desne trake u smeru ka Topčiderskoj zvezdi.


Nova vlada koju bi trebalo da formiraju Demokratska stranka, Socijalistička partija Srbije i koalicija Preokret, a možda i Ujedinjeni regioni, planira da zbog ekonomske krize podigne PDV na 20 odsto, a ne 22 odsto, kako je predložio Fiskalni savet. Istovremeno, kako građani ne bi trpeli ogromne namete, u planu je smanjenje poreza na plate, saznaje Blic iz izvora bliskom pregovaračima iz DS i SPS-a.\nPredstavnici stranaka koje će činiti novu koaliciju, kaže naš sagovornik, nameravaju da se odlučno bore protiv bankarskog, poljoprivrednog i farmaceutskog lobija. Oni smatraju da bi se, ukoliko se ne dozvoli ostvarivanje ogromnih zarada u ovim oblastima, kao što je do sada bio slučaj, mogle napraviti znatne uštede.\n- Zasad je gotovo izvesno da će vladu činiti 15 resora, kao i da će Boris Tadić kao premijer preuzeti i spoljne poslove. Kada su u pitanju ostali kadrovi, nije ideja da se izbaci bilo ko od dosadašnjih ministara, ali se postavlja pitanje šta bi značio ulazak URS i Mlađana Dinkića u sastav vlade - objašnjava naš izvor.\nKako „Blic” saznaje, u pregovorima između DS i SPS nema nedoumica po pitanju kadrovskih rešenja u sektorima koje će oni držati, nego se nedoumice odnose na prioritete nove vlade. DS, naime, smatra da će zbog ozbiljne ekonomske krize u zemlji morati da se dogovori sa budućim koalicionim partnerima oko mera koje bi mogle da budu preduzete, poput zamrzavanja plata i penzija, ali i otpuštanja radnika u javnom sektoru. SPS, kaže naš izvor, nije za mere štednje, već za povećanu potrošnju, što je i plan nekih evropskih zemalja.\nKada je reč o kadrovskim rešenjima, naš sagovornik otkriva da je visoki funkcioner SPS Dušan Bajatović zainteresovan da bude na čelu Ministarstva za energetiku, dok je lider URS-a Mlađan Dinkić izrazio želju za Ministarstvom za ekonomiju, uz još jedan resor na čije čelo bi postavio Vericu Kalanović.\n- Ako se odredi da je potreban još jedan potpredsednik, onda bi to bio Jovan Krkobabić, koji bi se bavio pitanjima rada i socijalne politike - kaže sagovornik „Blica”.\nBožidar Đelić je rekao da DS ne beži od odgovornosti.\n- Nemamo čarobni štapić. Nećemo dozvoliti da na jesen neki partneri, bilo politički ili socijalni ili međunarodna zajednica, odjednom otkriju da je situacija teška i krenu sa ucenama ka DS i našem predsedniku. Veoma je bitno da građani, političke stranke, sindikati i poslodavci i međunarodna zajednica podele sa nama analizu situacije i preuzmu svoj deo odgovornosti za period do kraja 2013. godine - rekao je Đelić.


SEEbiz.eu / HR / Kinezi formiraju Fond za investiranje u projekte u Srbiji\nFond za investiranje u projekte u Srbiji SINO-RS Šangajska burza Šangajska berza Tomislav Nikolić\nDatum objave: 05.06.2018. - 16:43:06\nBEOGRAD - Predsednik kineske kompanije SINO-RS Đin Frank Li danas je u Beogradu predstavio ideju o formiranju investicionog fonda za finansiranje projekata u Srbiji u oblasti saobraćaja, energetike, telekomunikacija i poljoprivrede, kao i izgradnju građevinskih objekata.\nTi projekti bi se realizovali uz podršku Šangajske berze, rekao je on u razgovoru sa članovima Nacionalnog saveta za koordinaciju saradnje sa Rusijom i Kinom.\nSastanku su prisustvovali predsednik saveta Tomislav Nikolić i članovi: ministarka građevinarstva, saobraćaja i infrastrukture Zorana Mihajlović, ministar trgovine, turizma i telekomunikacija Rasim Ljajić, ministar rudarstva i energetike Aleksandar Antić, te predstavnici ministarstava finansija i poljoprivrede.\nĐin Frank Li je istakao da je Srbija prijateljska zemlja Kini i jedna od važnijih država za realizaciju globalne kineske inicijative Pojas i put, saopštio je Nacionalni savet.\nIstaknuto je da su predsednik i članovi Nacionalnog saveta načelno pozdravili ideju o realizovanju projekata u saradnji sa Kinom kroz javno-privatno partnerstvo, a ne kroz klasično zaduživanje.\nOcenjeno je da je za realizaciju projekata u Srbiji u saradnji sa kineskim partnerima kroz Investicioni fond neophodno da se vodi računa o pravnim okvirima koji važe u Srbiji, kao i da je za realizaciju takve vrste projekata veoma značajna podrška obe države.\nDogovoreno je da ministarstva usaglase finansijski efikasan i u skladu sa predloženim vremenskim rokovima najrealniji pilot projekat koji bi bio model za realizaciju ostalih projekata sa kineskim partnerima.


IT gigant stigao u Srbiju - "Symphony" će zaposliti 60 inženjera - Edukaplus\nIT gigant stigao u Srbiju – „Symphony“ će zaposliti 60 inženjera\nHaris Memić IT kompanija „Symphony“ (do skoro poznata kao „DevLogic“) je juče, nakon 10 godina uspešnog poslovanja u San Francisku i Sarajevu, otvorila svoju kompaniju i u Srbiji.\nŠezdeset najboljih IT stručnjaka imaće mogućnost da radi na izuzetno atraktivnim projektima koji pomeraju granice. U moderno opremljenom poslovnom prostoru u Beogradu, koji se pruža na čak 3.500m2 i obuhvata bazen, teniski teren, teretanu i saunu, „Symphony“ nudi jedinstvene uslove o kojima su domaći programeri do sada mogli samo da sanjaju.\nKako kaže Haris Memić, osnivač i direktor kompanije u Srbiji postoji puno potencijala i mladih ljudi koji mogu ispuniti očekivanja njihovih klijenata.\n– Kada smo razmišljali koja bi zemlja bila najlogičniji potez, odlučili smo da to bude Srbija jer imamo isti mentalitet i sličnu kulturu, tako da je bilo najjednostavnije u Beogradu otvoriti novi razvojni centar. U planu nam je i otvaranje takozvanih „satellite offices“ kako bismo omogućili našim zaposlenima da rade i iz drugih gradova kao što su London, Berlin i Atina.\nVećina kompanija tvrdi da su ljudi njihova najveća vrednost. Neke se zaista tako i ponašaju. Međutim, „Symphony“ to zaista radi drugačije, zato što veruje da srećni ljudi rade odlične stvari.\n– „Symphony filozofija“ podrazumeva rad sa najboljim ljudima iz oblasti IT-ja, postizanje najboljih rezultata i ispunjavanje očekivanja klijenata na najvišem nivou. Da bismo u tome uspeli, nastojimo da zaposlenima omogućimo rad u radnom okruženju koje podiže motivisanost na najviši mogući nivo. Jednako nam je važno da ostvare ravnotežu između privatnog i poslovnog života i da imaju vreme za prijatelje i porodicu – samo na taj način mogu da budu u potpunosti zadovoljni – kaže Ivan Dragošan, direktor kompanije „Symphony“ u Srbiji.


Početak/Virus Korona/Očekujemo da se smanji vreme čekanja rezultata testova\nZamenica direktora Instituta Batut Darija Kisić Tepavčević izjavila je danas da je zbog većeg kapaciteta testiranja bilo kašnjenja u čekanju rezultata testova, ali da se očekuje da u narednom periodu zbog mobilizacije svih laboratorija, vreme čekanja rezultata bude smanjeno.\n“U narednom periodu, mobilizacijom svih laboratorija koje mogu da vrše testiranje, očekujemo da se vreme čekanja rezultata zaista smanji na meru koja zahteva lako testiranje”, rekla je Kisić Tepačević na konferenciji za novinare u Palati Srbija.\nEpidemiolog dr Predrag Kon kaže da se u poslednja dva dana primećuje pad broja zaraženih, ali da je možda reč o kratkom predahu.\n„Šezdeset pet posto zaraženih je u izrastu od 25 i 55 godina. Oko 20 odsto pripada uzrastu preko 60 godina, a da od 55 do 60 u prvoj nedelji je bilo najviše obolevanja, barem u Beogradu. U svakom slučaju, nemamo one podatke koji stižu iz Italije o ogromnom broju onih koji su inficirani. Najviše je u uzrastu radno aktivnih, to je činjenica“, kazao je Kon.\nPrema njegovim rečima, devet preminulih je muškog pola, a sedam ženskog.\n„Procenat smrtnosti je 2,04 posto“, kazao je Kon.\nZaštita zaposlenih u nadležnosti poslodavca\nMnogi zaposleni u Nišu i okolini navode u poslednje vreme da se ne poštuju propisani uslovi u kojima rade, da se prevoze radničkim autobusima uglavnom bez zaštite i da na mestima gde rade nema adekvatne zaštite.\nAko poslodavac nije u stanju da obezbedi zaštitu on će imati problem, ali ćemo imati i mi problem i ti radnici, kazao je Kon na konferenciji odgovarajući na pitanja novinara.\n„On mora da nađe rešenje ili prekine sa radom“, istakao je Kon.\nTo je u nadležnosti ministarstva rada, ali svi poslodavci bi morali da obezbede bezbedne uslove za rad, da se naprave prioriteti, čije prisustvo je neophodno na poslu a ko bi mogao da radi od kuće, rečeno je na konferenciji i istaknuto da je to individualna stvar svake firme.\n„Opšta načela moraju da se poštuju, to nema alternativu“, dodala je Darija Kisić Tepavčević.


Ubica bio na uviđaju s policijom?! - Aktivnosti - Bozidar Spasic - oficijalni sajt\nPočetna · Aktivnosti · Ubica bio na uviđaju s policijom?!\nUbica bio na uviđaju s policijom?!\nBoško Raičević (42), rođak bivšeg crnogorskog premijera Mila Đukanovića (50) i brat od tetke kontroverznog biznismena Andrije Draškovića (48), najverovatnije je ubijen zbog svojih poslova, a njegovom likvidacijom poslata je poruka i njegovim saradnicima, kaže za „Alo!“ izvor blizak istrazi.\nOn kaže da je atentator verovatno bio i na samom uviđaju, među okupljenim građanima na raskrsnici ulica Cara Dušana i Tadeuša Košćuškog i komentarisao zločin.\n- Atentatori su očigledno duže vreme pratili Raičevića i znali njegovo kretanje. Kada su uhvatili zgodan momenat, pod njegov „sitroen C4“ postavili su eksplozivnu napravu, a ubica je verovatno aktivirao s razdaljine od nekih 150 do 200 metara. Ubica je verovatno sedeo u bašti nekog kafića ili na terasi, ali nije isključeno i da je bio u nekom automobilu, odakle je sve vreme na oku držao Raičevića. Međutim, verovatno se uplašio, pa je eksploziv aktivirao ranije, pa je povređen i vozač koji se našao u blizini - priča naš sagovornik i navodi da je pod Raičevićev automobil postavljena veća količina razornog eksploziva, zbog čega je bukvalno raskomadao Raičevića. - Ispituje se da li je u pitanju eksploziv C4, koji je bio pomešan s fosforom da bi bio više zapaljiv. Sumnja se da je postavljeno više od pola kilograma plastičnog eksploziva, oko 800 grama, u obliku grumena. Automobil je izgoreo i ugljenisao Raičevića jer je eksplodiralo i gorivo - navodi naš izvor.\n- Važio je za Draškovićevog čoveka od poverenja, ali se ispituje i njegova veza s vlasnikom jednog ekskluzivnog beogradskog hotela koji je u pritvoru zbog prevare i nelegalne gradnje. Takođe, ne zanemaruje se i varijanta da je Raičević nekom pozajmio pare, pa je zbog toga ubijen. Istraga će biti usmerena i na eventualnu osvetu, kao i na sukob u kafiću „Pastis“, čiji se akteri dovode u vezu s vlasnikom jednog poznatog prestoničkog restorana - kaže naš sagovornik iz policije.\nRaičević je rođen u Prištini, a od 1999. ima prijavljeno prebivalište u Budvi, odakle se pre šest godina preselio u Beograd. Njegovi su poreklom iz Crne Gore, a priča se da je važio za zaštitnika Crnogoraca na Kosovu. Bavio se, između ostalog, ugostiteljstvom, bio je dugi niz godina vlasnik nekoliko diskoteka u Prištini. Spekulisalo se da je tokom rata 1999. bio u specijalnim policijskim formacijama na Kosovu. Posle rata, preselio se u Budvu, gde je odranije imao stan. U tom periodu je često živeo na relaciji Budva-Beograd, gde su mu bili najuža porodica i prijatelji i gde je razvijao poslovne veze započete još u Prištini. Odnedavno je kupio stan u ulici Cara Dušana, gde je živeo s trudnom devojkom.\nRaičeviću je 25. septembra trebalo da počne suđenje zbog obračuna u bašti dorćolskog kafića „Pastis“ u julu 2010. Tada je nakon banalne svađe zbog parkinga verbalni sukob prerastao u tuču u kojoj je Aleksandar Đerić (38) ispalio Raičeviću četiri hica u noge, prepone i stomak, dok je Raičević njega nožem izbo po rukama. Obojica su do okončanja suđenja za pokušaj ubistva puštena iz pritvora 23. juna prošle godine i od tada pred Višim sudom nije održano nijedan pretres.\nDetektiv Božo Spasić, bivši funkcioner DB-a, u ubistvu Raičevića vidi klasični „crnogorski rukopis“. „Ovo liči na pečat crnogorskih obračuna, ali na teritoriji Srbije. Ubistvo je verovatno naručeno iz Crne Gore, a ovaj način likvidacije je za ubice sigurniji od korišćenja dugih cevi i sačekuša. Ovaj gradski terorizam liči i na potpise italijanske mafije, a prava je sreća što nije poginulo više ljudi“, kaže Spasić.\nList Alo - 24.06.2012.


“To svaki dan gledamo na slučaju Republike Srpske ali i Mostara. Milorad Dodik i Dragan Čović su oteli svoj dio Bosne i Hercegovine i svaki dan na svoj način žele pokazati i građanima ali i međunarodnoj zajednici kako je BiH nemoguća država. Sigurno ekstremisti u Mostaru koji su po nalogu Čovićeve politike prije neko veče demonstrirali kako se počinju međunacionalni sukobi nisu jači od države, ali je u situaciji kada Čovićeva politika uzurpira nadležnosti policije sasvim dovoljno da se vrati strah među ljude što je i bio cilj”, kazao je Mijatović za Patriju.\nNa sve te igrokaze, ističe Mijatović, svaki dan u Republici Srpskoj i prije neko veče u Mostaru ne reaguje SDA ni Bakir Izetbegović osim saopćenjima za javnost, što pokazuje svu licemjernost njegove politike prema državi i građanima.\n“Nama trebaju iskreni i časni Bosanci i Hercegovci koji će voditi državnu politiku na svakom pedlju zemlje i koji će vratiti uzurpirane nadležnosti državi koje su uz saglasnost Izetbegovića uzurpirali Dodik i Čović. Zato su izbori 2022 ključni, to su izbori na kojima nema, ako i ili, moraju se okupiti sve ali sve bh. snage i pobijediti politike SDA ,SNSD i HDZ ali i svih ostalih koji podržavaju uzurpiranje nadležnosti i parčanje države. BiH je od Jadrana do Save od Drine do Une, svi koji to prihvaćaju u jedan front i preuzimanje odgovornosti 2022. Vrijeme je da se pošalju u istoriju politike torova, mržnje, straha i otete države”, dodaje Mijatović.


Senzor koji za nekoliko minuta prepoznaje simptome sepse | PC Press\nSenzor koji za nekoliko minuta prepoznaje simptome sepse\n24. juli 2019. Milan Živković\nSepsa nastaje kada odbrambeni, imuni sistem, umesto da kontroliše infekciju, dovodi do oštećenja tkiva i organa, a posledice su septički šok, slabljenje funkcija organa i često smrt. Dijagnoza ovakvog stanja je još uvek problematična, a eksperti sa Tehnološkog instituta u Masačusetsu pronašli su način na koji sepsa može da se identifikuje pre nego bude suviše kasno.\nNaime, radi se o mikrofluidnom senzoru koji sepsu može da identifikuje za oko 25 minuta, što je dovoljno vremena da lekari počnu sa lečenjem. Iako novi senzor ne izgleda kao ogroman korak, radi se o sistemu koji bi ovo opasno stanje mogao da detektuje mnogo brže i preciznije od svih prethodnih načina za uspostavljanje dijagnoze. Naučnici već znaju da nivo proteina interleukin-6, koji se proizvodi kao reakcija na zapaljenje, počinje da raste nekoliko sati pre nego što se pojave drugi simptomi sepse, ali ga je do sada bilo teško registrovati budući da prisustvo nije bilo dovoljno veliko da bi ga postojeće analize detektovale. Sa mikrofluidnim senzorom se to menja, budući da se u jednom od kanala nalazi elektroda koja šalje signal svaki put kada primeti prisustvo pomenutog proteina u krvi.\nOčekuje se da novi senzor bude jeftiniji od postojećih nosivih sistema, te da analizu uspešno vrši i na malom uzorku krvi, poput one količine koja se uzima iz prsta. Tehnologija još uvek nije spremna za bolnice, budući da su neophodna još neka poboljšanja, a kada jednom bude ušla u zdravstveni sistem mogla bi da utiče na smanjenje smrtnosti, bar kada je sepsa u pitanju.\nTagovi: medicina, sepsa, zdravlje\n← Prva Fujifilm sigurnosna kamera čita registarske tablice sa jednog kilometra udaljenosti\nPametni Sensei, Adobe AI →


Ove nedelje odličan izbor smrznutih proizvoda u Plus Cash&Carry-ju u Kuli - Portal Moj Bečej - Bečejske opštine iz ugla građana!\nSre mar 24\nU ovonedeljnoj Plus Cash&Carry ponudi, koja traje do 25. marta, pronaći ćete veliki broj artikala po najboljim cenama na tržištu. Plus Cash&Carry se nalazi na glavnom putu u Kuli, u blizini mosta prema Vrbasu.\nUkoliko ove nedelje posetite Plus Cash&Carry u Kuli, po izuzetnoj ceni od 89,99 dinara pronađite 400 grama šampinjona. Carnex stišnjenu šunku u omotu moći ćete da kupite po ceni od 599,99 dinara za kilogram, dok ćete za sardinu Stari Beograd od 100 grama izdvojiti 69,99 dinara.\nNovo u Plus Cash&Carry ponudi – Storkimes čajna kobasica po ceni od 779,99 dinara po kilogramu, kao i kulen istog proizvođača za 879,99 dinara za kilogram.\nU Plus Cash&Carry-ju u Kuli možete da pronađete veliki izbor smrznutih proizvoda od kojih izdvajamo oslića za 299,99 dinara po kilogramu, brancin na ledu, 799,99 dinara po kilogramu, orada na ledu 799,99 din/kg, panirani kolutići luka za 429,99 dinara po kilogramu, očišćeni gamberoni 799,99 dinara za kilogram, veggie burger sa povrćem za 359,99 din/kg i drugo.\nPodsećamo vas da u Plus Cash&Carry-ju možete da pronađete svakog dana sveže meso, gotova jela, hleb i pecivo, voće i povrće i proizvode iz poslastičarnice i ribarnice.\nTakođe, Plus Cash&Carry nudi izuzetne uslove i pogodnosti za veliku kupovinu i profesionalne kupce.\nOznake: KulaPlus Cash&Carry


Sutra minimalac za zaposlene u firmama koje su tražile pomoć države\nBeograd, 7. septembar 2020.\nMinistar finansija u Vladi Republike Srbije Siniša Mali najavio je danas da će poslednja uplata 60 odsto od minimalne zarade u iznosu od 18.000 dinara biti isplaćena sutra, dok će novoosnovana preduzeća dobiti dve takve uplate odjednom 21. septembra.\nMali je naveo da je za ovu tranšu isplate minimalca obezbeđeno 18,4 milijarde dinara, i precizirao da će svi zaposleni u malim i srednjim preduzećima, kojih je 1.018.863, dobiti od države 60 odsto minimalne zarade, odnosno 18.000 dinara.\nReč je o poslednjoj, petoj minimalnoj zaradi koju Vlada uplaćuje na namenske račune 234.634 preduzeća koja koriste pomoć, objasnio je on i naglasio da je ukupno samo za isplatu pet minimalaca iz budžeta izdvojeno 130 milijardi dinara.\nUkupan paket ekonomskih mera namenjenih građanima i privredi iznosi približno 5,8 milijardi evra, odnosno 12,5 odsto BDP-a. Procene su da su ove mere direktno pomogle očuvanju više desetina hiljada radnih mesta, podvukao je ministar, uz ocenu da je, zahvaljujući tim merama, nezaposlenost u drugom kvartalu iznosila 7,3 odsto.\nMali se osvrnuo i na novosnovane firme, istakavši da veoma ohrabruje podatak da su u Upravi za trezor otvorena ukupno 12.124 namenska računa za isplatu minimalca, što znači da je toliko firmi osnovano nakon 15. marta, a najkasnije do 20. jula, što je bio jedan od uslova za prijavu.\nPrema njegovim rečima, oni će 21. septembra dobiti dva puta po 18.000 dinara po zaposlenom, odnosno dve uplate odjednom.\nOn je podsetio na to da je Vlada sektorskom podrškom pokušala da pomogne ugostiteljskoj privredi, pre svega hotelskoj industriji, s tim što će javni poziv za prijavu privrednih subjekata za korišćenje subvencija trajati do 15. septembra.\nSredstva se, kako je napomenuo, dodeljuju u iznosu 350 evra po individualnom ležaju i 150 evra po smeštajnoj jedinici, a pravo ostvaruju kategorizovani hoteli koji se nalaze u privatnom vlasništvu.\nOd ove mere očekujemo mnogo, a redovno analiziramo i preispitujemo stanje i u drugim sektorima, podvukao je ministar i poručio privrednicima da će im država planskim pristupom i merama pomoći da očuvaju svoja tržište i radna mesta.\nPrema njegovim rečima, naša zemlja je nedavno dobila potvrdu kreditnog rejtinga od agencije Mudis, što znači da se nije povećao rizik zemlje, te da se kamate banaka neće povećavati.\nTakođe, kako je ukazao, Evropska komisija je pre nekoliko dana usvojila paket predloga za povećanje trgovine između EU i susednih zemalja, među kojima je i Srbija, a jedna od najznačajniih vesti je dolazak Razvojne finansijske korporacije (DFC) u Srbiju, što je izdejstvovano na pregovorima u Vašingtonu.\nVlada pokušava da u ovim otežanim okolnostima diferzifikuje izvore finansiranja za svoju privredu, te da se tako obezbede potencijali za samoodrživost i rast, objasnio je Mali.\nOn je ponovio da je otvaranje kancelarije DFC u Srbiji snažan signal investitorima da smo bezbedna zemlja za ulaganja, što će pokrenuti realizaciju raznih ekonomskih dogovora kroz jeftine kredite malim i srednjim preduzećima i podršku investicionim projektima privatnog sektora – od energetike, preko prehrambene industrije i logistike do visokih tehnologija.\nMinistar je ocenio da izgradnja i povezivanje, odnosno slobodan protok ljudi, robe, kapitala i usluga, može da nas uzdigne i pomogne da životni standard u kratkom periodu bude bolji.\nVlada je, kako je podsetio, pokrenula i program „Moja prva plata“, koji je usmeren na mlade bez radnog iskustva, u koje država ulaže dve milijarde dinara, s obzirom na to da će devet meseci mesečno dobijati 20.000, odnosno 24.000 dinara, u zavisnosti da li imaju diplomu srednje škole ili fakulteta.\nNajvažnije je da će penzije rasti u 2021. godini, a plate u javnom sektoru neće biti smanjene. Borimo se i da povećamo minimalac u prihvatljivim okvirima i za poslodavce i sindikate i uskoro ćemo izaći i sa tom vešću, zaključio je Mali.


FoNet portal :: Pretraga / tagId=51226\nTag: rešenja, Pogodaka: 9\nSamo NADA daje rešenja\nPredsednički kandidat koalicije NADA Miloš Jovanović rekao je danas da se ideje njihove koalicije falsifikuju i da je NADA jedina osim dijagnoze problema ponudila i konkretna rešenja i među prvima se izjasnila protiv uvođenja sankcija Rusiji zbog vojne operacije u Ukrajini.\nUjedinjena Srbija daće rešenja\nGeneralni sekretar Narodne stranke Stefan Jovanović izjavio je danas da će ta stranka i koalicija Ujedinjena Srbija u kampanji ponuditi građanima rešenja za probleme koje vlast SNS nije uspela da reši u proteklih deset godina.\nU Parizu o Balkanu\nMinistar spoljnih poslova Rusije Sergej Lavrov izjavio je danas da je tokom razgovora sa francuskim ministrima spoljnih poslova i odbrane bilo reči i o situaciji na Balkanu, tačnije o Bosni i Hercegovini i Kosovu.\nPohvale Venecijanske komisije\nPredstavnici Venecijanske komisije još jednom su pohvalili predložena rešenja u Aktu o promeni Ustava, unapređena usvajanjem preporuka koje su sadržane u pozitivnom mišljenju iz oktobra ove godine, izjavila je ministarka pravde Maja Popović.\nZamenik pomoćnika američkog državnog sekretara Gabrijel Eskobar izjavio je da je danas ostvaren važan uspeh vezan za odnose Srbije i Kosova i ocenio da se pokazalo da je dijalog između Beograda i Prištine, uz posredovanje Evropske unije, dobar način za postizanje rešenja.\nPredlog izbornih rešenja\nGlavni zaključak je da će, na osnovu svega što je rečeno tokom međustranačkog dijaloga uz posredovanje poslanika Evropskog parlamenta, "kofasilitatori" pripremiti do 1. septembra predlog svih mera i rešenja o kojima bi trebalo da se razgovara u nastavku dijaloga, 17. i 18. septembra, rekao je predsednik Skupštine Srbije Ivica Dačić.\nBez stava o Lečiću i Lutovcu\nPartija evropskih socijaliata (PES) nema zvaničan stav o tome ko je legalan zastupnik Demokratske stranke, navodi se u odgovoru FoNetu, dostavljenom u ime poslanice Evropskog parlamenta Tanje Fajon, na pitanje o nedavnim podelama u DS.


Press Online :: Hronika :: Legija molio sud da mu veruje: Da pripadnici JSO nisu u zatvoru, istorija Srbije bi danas bila drugačija\nU JSO nije mogao da bude bilo ko. U jedinici je vladala spartanska atmosfera, niko nije komentarisao naređenja, i ona su se izvršavala - rekao je Legija u svojoj završnoj reči.\n- Dobro znam šta je istina i zato vas molim da mi verujete. Prava zamisao ovog cirkusa i tendencija optužnice je kvalifikacija dela kao oružana pobuna. To daje jak pečat, ali do danas nisam video da je izveden jedan dokaz - rekao je na suđenje Milorad Ulemek Legija u svojoj završnoj reči.\nObjašnjavajući kakav je sastav ljudi bio u JSO, koju tužilaštvo tereti za oružanu pobudu 2001:\n- U JSO nije mogao da bude bilo ko. U jedinici je vladala spartanska atmosfera, niko nije komentarisao naređenja, i ona su se izvršavala. U njoj su bili profesionalci koji su služili državi, a neki od njih su nažalost sada u zatvoru. Da nije bilo tako možda bi današnja istorija Srbije, bila drugačija.\nLegija je detaljno opisao kakva je disciplina vladala u JSO/ Foto: e-stock.us/bibiphoto\nUlemek je dalje u svojoj završnoj reči istakao da centralno mesto u optužnici zauzima Dušan Spasojević.\n- Spasojević je "zvezda" optužnice, a on je ustvari bio partner službenika Vlade. Zaključak ću ostaviti vama, jer ja nisam dovoljno pametan da shvatim o čemu se ovde radi, kao i veoma zanimljiv izbor svedoka tužilaštva od kojih nijedan nije rekao da je JSO imao oružanu pobunu, već upravo suprotno da je reč o protestu - završio je Ulemek.


RTS\t26.07.2019 11:29\nIskusni centar sa franšizom iz Oregona potpisao je jednogodišnji ugovor vredan 2,6 miliona dolara.\nGasol u Portland nakon kratke epizode u Milvokiju i teške povrede, a ranije je sa velikim uspehom nastupao za Memfis, Los Anđeles Lejkers, Čikago i San Antonio.\nU najjačoj ligi sveta jedan od 18 igrača ikada sa preko 20.000 poena i 10.000 skokova i ukupnim prosekom po meču od 17 poena, 9,2 uhvaćenih lopti, 3,2 asistencije i 1,5 blokada.\nDva puta je bio šampion NBA lige, sa Lejkersima 2009. i 2010. godine, a šest puta učesnik Ol-stara.\nSa reprezentacijom ima čak 11 medalja na velikim takmičenjima, među kojima su tri evropska i jedno svetsko zlato, kao i dva olimpijska srebra.\nNa stolu je imao ponudu i da se vrati u Barselonu za veći novac, ali je izabrao ostanak u SAD.


Lokalizovan požar na Tari, komisija zaseda o šteti : Nadlanu.com\nLokalizovan požar na Tari, komisija zaseda o šteti\nObjavljeno 28. avg 2012. / 09:26:46\nMinistarka za regionalni razvoj i lokalnu samoupravu Verica Kalanović jutros je u Jutarnjem programu Radio-televizije Srbije najavljujući sednicu Komisije za procenu štete rekla da Vlada Srbije ima sredstva za saniranje štete nastale od požara i na svaki zahtev Komisije moći će da odgovori i opštinama opredeli neophodna sredstva. Ministarka je navela da je na čelu Komisije ministar poljoprivrede Goran Knežević, a da je ona njegova zamenica.\n"Građani mogu da budu potpuno mirni. Postoje sredstva koja ce ova vlada da opredeli za oštecena područja", rekla je Kalanović.\n"Ne mogu da kažem koliko ce biti potrebno novca po pojedinim opština. Niko u ovom trenutku ne zna, jer negde još nisu ugašeni požari. Tek kada se ugase požari komisija može da proceni štetu", navela je ministarka.\nKalanović je dodala da sigurno nece apsolutno sva materijalna šteta biti sanirana, ali ce moci da se pomogne oko obnove kuca, pomocnih objekata, mehanizacije, nabavke hrane za stoku, a bice obezbeden i novac da u narednim danima ošteceni mogu da kupe šta im treba. Ona je rekla i da će predložiti da vlada izdvoji 5,5 miliona dinara za sanaciju šteta od požara u Čačku.\n"Komisija za procenu štete u Čačku poslala je zahtev za 5,5 miliona dinara. Ja ću predložiti da se ta sredstva opredele, jer sam i lično videla razmere štete od požara", rekla je Kalanović. Ona je precizirala da će komisija danas uputiti pomoć onima koji su sagledali šta je to hitno i uputili zahteve, i dodala da će u Bajinoj Bašti i u drugim opštinama procena štete moći da bude urađena tek kada požari budu potpuno ugašeni. Ministarka Kalanović je istakla da će građani, uprkos teškoj situaciji, dobiti pomoć koja im pripada u slučaju elementarnih nepogoda, jer, kako je rekla, u budžetu postoje tačno opredeljena sredstva za ovakve situacije.\nPremijer Ivica Dačić, koji je juče obišao ugrožena područja na Tari, istakao da je najvažnije da nema ljudskih žrtava, ali da je materijalna šteta velika. On je za danas najavio sednicu Komisije za utvrđivanje štete na područjima zahvaćenim požarom ističući da će šteta biti nadokanađena.\n"Svima će šteta biti nadoknađena, kao što je to bilo i u slučaju suše", istakao je Dačić.


O nama - Linyi Win-Win Machinery Co., Ltd.\nLinyi Win-Win Machinery Co., Ltd. (skraćeno kao “Ntek”) je osnovan 2009. godine, sa sjedištem u gradu Linyi, provincija Shandong, Kina.Nezavisna fabrika pokriva više od 18.000 kvadratnih metara, sa šest profesionalnih proizvodnih linija koje podržavaju godišnji obim prodaje.\nNtek digitalna štamparska mašina se izvozi od 2012. godine, uz široku pohvalu i priznanje naših kupaca, naši štampači su dobrodošli u više od 150 zemalja u Aziji, Evropi, Australiji i Africi itd.\nNtek UV štampači su naširoko koristili u reklamnoj, reklamnoj, dekorativnoj, staklarskoj, zanatskoj i drugim industrijama.Jačamo tehnološke inovacije, optimiziramo trošak potrošnje i nastojimo stvoriti najkvalitetnije mašine za UV digitalnu štampu za naše kupce, te neka sveobuhvatna rješenja prema različitim zahtjevima u različitim industrijama.\nNtek podržava koncept izvrsnosti i kontinuirano poboljšava kvalitet proizvoda, kako bi postao brend s najvećim povjerenjem u industriji opreme za UV štampu.Nastavit ćemo biti posvećeni istraživanju i razvoju u industrijskoj štampi i inovacijama i promovirati zdrav razvoj tiskarske industrije.\nPovršina kompanije 20000㎡\nProizvodni centar 12000㎡


SUROVA UEFA Bugarima zatvorene tribine, a kažnjena je i Engleska! - MaxBet Sport\nNavijači Bugarske na meču sa Engleskom (Foto: Beta/AP)\nEvropska kuća fudbala je izrekla kaznu Fudbalskom savezu Bugarske zbog rasističkih ispada navijača na meču sa Engleskom u kvalifikacijama za kontinentalni šampionat.\nKvota u MaxBetu na trijumf Arsenala protiv Gimaraeša je 2.05.\nBugari će morati da plate 85.000 evra zbog “rasističkog ponašanja navijača i ubacivanja predmeta na teren” kao i zbog zviždanja tokom intoniranja himni. Uz to, Bugarska će morati da odigra jedan meč pred praznim tribinama, uz uslovnu kaznu da se ona poveća na još jednu utakmicu u slučaju novih ispada navijača u naredne dve godine.\nImajte to na umu ako budete planirali da stavljate na tiket susret Bugarske i Češke Republike, koji je na programu 17. decembra u Sofiji. Na njemu će naše istočne komšije biti bez podrške sa tribina.\nUmesto toga, UEFA je naložila da se na tribine stave transparenti sa natpisom “recite ne rasizmu”. Zanimljivo, zbog utakmice u Sofiji je kažnjen i FS Engleske, zato što su i navijači “gordog Albiona” zviždali bugarskoj himni. Englezi moraju da plate 5.000 evra.\nTagovi:Fudbalska reprezentacija BugarskeFudbalska reprezentacija EngleskeKvalifikacije za EPTop3


Dačić: Skupština uskoro o Izveštaju EK o napretku Srbije\nIzvor: Radio Televizija Vojvodine, 02.Dec.2020, 18:06\nPredsednik Skupštine Srbije Ivica Dačić najavio je danas da će, u dogovoru sa predsednikom Srbije i predsednicom Vlade, u parlamentu uskoro biti organizovana sednica posvećena razmatranju Izveštaja Evropske komisije o napretku Srbije za 2020. godinu.\nKako je saopšteno iz parlamenta, Dačić je, na sastanku sa šefom Delegacije EU u Srbiji Semom Fabricijem, rekao da će ovo biti prvi put da >> Pročitaj celu vest na sajtu Radio Televizija Vojvodine << se o Izveštaju o napretku razgovara u plenumu.\nDačić je najavio je da će nakon usvajanja budžeta biti posvećena posebna pažnja nastavku međustranačkom dijalogu\nNaveo je da će uskoro inicirati razgovor sa predsedavajućim Komitetu za spoljne poslove Evropskog parlamenta Dejvidom Mekalisterom kako bi razmenili mišljenja o međustranačkom dijalogu, temama koje bi on obuhvatio, učesnicima i vremenskom okviru.\nDačić je naglasio da će parlament svojim radom i aktivnostima nastojati da na najbolji način doprinese procesu evropskih integracija Srbije.\nKaže da je parlament već uneo niz promena u svom radu koje za cilj imaju unapređenje rada, a za koje navodi da su u skladu sa preporukama iz Izveštaja Evropske komisije o napretku Srbije.\nDačić je sagovornika upoznao sa trenutnim aktivnostima i prioritetima rada Skupštine Srbije u predstojećem periodu i izrazio spremnost da tokom svog mandata radi na osnaživanju uloge parlamenta.\nAmbasador Fabrici je istakao važnost koju EU pridaje nastavku međustranačkog dijaloga i pozdravio spremnost za njegov skori nastavak. Pozitivno je ocenio inicijativu da se Izveštaj Evropske komisije o napretku Srbija razmatra u parlamentu.\nFabrici je pozdravio promene u radu koje je Narodna skupština počela da sprovodi i izrazio spremnost EU da pruži svu pomoć i podršku za dalje unapređenje efikasnosti rada parlamenta. Podvukao je i važnost uključivanja organizacija civilnog društva u legislativni proces.\nAmbasador Fabrici je čestitao predsedniku Narodne skupštine Ivici Dačiću stupanje na dužnost i izrazio uverenje da će dobra saradnja ostvarena na mestu šefa diplomatije biti nastavljena i na novoj funkciji.\nBEOGRAD - Predsednik Skupštine Srbije Ivica Dačić najavio je danas da će, u dogovoru sa predsednikom Srbije i predsednicom Vlade, u parlamentu uskoro biti organizovana sednica posvećena razmatranju Izveštaja Evorpske komisije o napretku Srbije za 2020. godinu.


Tag / Filip Marković / Vesti online\nVelemajstor: Golčina srpskog internacionalca (VIDEO)\nUglavnom je u senci mlađeg brata Lazara, ali je i Filip Marković dočekao svojih pet minuta slave koju mu je doneo prelepi pogodak koji je postigao za Muskron u duelu sa Anderlehtom.\nŠćepović pogodio za pobedu Majorke\nSrpski napadač Marko Šćepović nastavio je sa odličnim igrama u dresu Majorke u španskoj Segundi. Nekadašnji špic Partizana i Olimpijakosa postigao je jedini pogodak na meču svoje Majorke na...\nGotovo: Lazar Marković sa dresom Liverpula!\nLazar Marković je novi fudbaler Liverpula! Srpski reprezentativac je uspešno prošao višečasovne lekarske preglede i potpisao ugovor sa engleskim velikanom čime je postao tek drugi Srbin (posle...\nMisterija Filip Marković: Da li je potpisao za Benfiku?\nmozzartsport.com, zurnal.rs 1 komentar\nĐurić: Marković je prodat Čelziju, imamo 20% od narednog transfera!\nGovoreći o odlasku braće Marković, predsednik crno-belih otkrio da je misteriozni Investicioni fond zapravo agencija Čelsija, čiji je direktor Pini Zahavi.


SDP će uložiti 17 amandmana da bi osigurali zakonitost i transparentnost utroška javnog novca!\nSDP BiH će sutra, u ponedjeljak 10.01.2021. godine, u parlamentarnu proceduru uputiti 17 amandmana na Zakon o izvršenju budžeta FBiH koji implementira preporuke Ureda za reviziju FBiH, štiti zakonitost i transparentnost utroška javnog novca, te suspenduje pravo potpisivanja platnih naloga licima sa potvrđenom optužnicom.\nKonkretno, jedan od amandmana u skladu sa preporukom revizije ukida pravo političarima da putem tekuće rezerve dijele javni novac bez jasnih kriterija i netransparentno kao da se radi o privatnom novcu.\nSet od dodatnih 15 amandmana implementira praksu da za sve odluke/uredbe o raspodjeli desetina miliona javnog novca mora uslijediti i obavezna saglasnost oba doma Parlamenta.\nIskustva ranijih godina i naknadne analize revizije su utvrdili bezbroj nezakonitih aktivnosti, gdje se novac za čuvanje radnih mjesta dijelio onima koji su radnike otpuštali.\nSmatramo da je izuzetno važno da se programski aspekt utroška novca od strane Vlade FBiH nadzire od strane nadležnih tijela Parlamenta FBiH, čime se osigurava nužno potrebna transparentnost, ali i dodatni kontrolni nadzor.\nTakođer, Vlada FBiH se nalazi u situaciji koja je pravni nonsens, a to je da se potpisnici platnih naloga nalaze pod optužnicom za zloupotrebu javnog novca i da isti nastavljaju raspolagati sa 5 milijardi KM.\nJasno je da se radi o visokom stepenu anarhije i nedostatka političke kulture, koja je produkt tehničkog mandata i neimplementacije izbornih rezultata.\nUsvajanjem jednog od predloženih amandmana privremeno suspendujemo pravo raspolaganja osobama koje su u sudskom procesu sa potvrđenim optužnicama, što je i praksa te iste Vlade FBiH prema državnim službenicima u sličnim slučajevima.\nNa taj način dokazujemo da je BiH pravna država i da ista pravila vrijede jednako za sve.


[EWB Intervju] Ajhorst: Budućnost Zapadnog Balkana je u EU - European Western Balkans\nAutor Nikola S. Ristić 05. 04. 2017. 05. 04. 2017.\nEuropean Western Balkans vam predstavlja intervju sa Angelinom Ajhorst, direktorkom za zapadnu Evropu, Zapadni Balkan i Tursku u Evropskoj službi za spoljne poslove. U ovom intervjuu govorila je o Evropskoj uniji nakon 60 godina od Ugovora iz Rima, o ulozi Zapadnog Balkana u upravljanju izbegličkom krizom, ali i o usaglašenosti Srbije sa zajedničkom spoljnom i bezbednosnom politikom EU.\nEuropean Western Balkans: Prošlo je šezdeset godina od Ugovora iz Rima i dosta stvari se od tada promenilo u Evropskoj uniji. Kako vidite perspektivu proširenja EU? Da li je još uvek moguće očekivati proširenje?\nAngelina Ajhorst: Evropska unija nedvosmisleno podržava evropsku perspektivu Zapadnog Balkana i to je ponovo potvrđeno od strane lidera EU pre par nedelja, na poslednjem sastanku Evropskog saveta. Istina je da se EU suočava sa mnogim izazovima, danas verovatno više nego ranije. Ali kroz svoju istoriju, EU se razvila i evoluirala kako bi omogućila Evropi da se posveti rešavanju zajedničkih izazova, ujedinjenjem da ih prevaziđe, tako što je jača ukoliko se držimo zajedno.\nKada je Visoka predstavnica EU i potpredsednica Evropske komisije Federika Mogerini posetila svih šest partnerskih država regiona početkom marta, donela je jasnu poruku da su vrata EU otvorena. Postoji proevropska energija u regionu, koja dolazi od građana, studenata, civilnog društva kao i širokog spektra političkih i socijalnih grupa. Političari bi mogli da upotrebe ovu energiju u svoju korist i eksperti koji rade u institucijama svake partnerske države znaju šta treba da bude urađeno – oni imaju odgovornost da prevedu tu enenrgiju u politike koje će približiti njihove građane EU, a radeći to izmeniće društvo, ekonomiju i socijalnu perspektivu u regionu.\nUverljivo proširenje i politika integracije, zasnovana na strogim i fer uslovima, ključni je aspekt Globalne strategije EU, kroz koju EU ima za cilj da podstakne stabilnost i prosperitet u regionu. EU ostaje posvećena i uključena na svim nivoima kako bi podržala partnere iz regiona u sprovođenju reformi EU. Integracija Zapadnog Balkana u EU je konkretna vizija, i mi radimo zajedno sa našim partnerima, svaki dan. Budućnost Zapadnog Balkana je u EU.\nEWB: Kako biste ocenili ulogu država Zapadnog Balkana u rešavanju izbegličke krize?\nAA: Naši partneri sa Zapadnog Balkana nastavljaju da održavaju veoma značajne napore da pomognu u rešavanju jednog od najvažnijih izazova sa kojima se suočava EU, njene države članice i region. Za mene postoje tri dimenzije: prva, migrantska kriza dovela je do toga da članice EU rade jače zajedno; drugo, ona je zbližila države Zapadnog Balkana; i treće, ona je pokrenula proces integracija između država Zapadnog Balkana i EU. Napori država članica i naših partnera u regionu su snažno podržani od strane EU, koja nastavlja da obezbeđuje veliku pomoć, naročito za države koje su najviše pogođene. Na primer, EU je obezbedila više od 50 miliona evra za ovu namenu za Srbiju od septembra 2015. godine. Uopšteno gledano, EU je namenila 1,5 milijardi evra za Srbiju za period 2014-2020 – razmislite o tome na trenutak. Podrška EU nije samo finansijska, već je i praktična, kroz ekspertizu na terenu o graničnoj kontroli i o borbi protiv krijumčarenja ljudi.\nEU, države članice EU i naši partneri Zapadnog Balkana se pozivaju da stvore pristojne uslove za prihvat izbeglica, tako da status svakog od njih bude definisan uz puno poštovanje njihovih prava i postojećih pravila. Ova složena i delikatna situacija zahteva kapacitet da se na nju odgovori i da joj se prilagodi. Saradnja širom regiona i sa agencijama EU i državama članicama je od suštinskog značaja, a države Zapadnog Balkana i dalje igraju ključnu ulogu.\nEWB: Usklađivanje Srbije sa zajedničkom spoljnom i bezbednosnom politikom EU opada. Da li je to problem u procesu pristupanja?\nAA: U usklađivanju zajedničke spoljne i bezbednosne politike EU se radi o deljenju i snažnom i aktivnm promovisanju zajedničkih vrednosti sa EU. Naravno, mi pozdravljamo značajan doprinos Srbije u četiri mirovne operacije EU širom sveta i pripreme države za buduće učešće u vojnim jedinicama EU (ono što mi zovemo konceptom EU Borbenih grupa). EU smatra Srbiju važnim i pouzdanim partnerom u oblasti bezbednosti.\nKada je reč o politici EU o sankcijama, važno je da Srbija deluje u skladu sa svojim obavezama prema EU koje proističu iz njenog strateškog cilja pristupanja EU. Dok je usklađivanje Srbije stagniralo tokom poslednjih godina, veoma je važno da se Srbija postepeno i javno usklađuje sa režimom sankcija EU u periodu do njenog pristupanja EU.\nEWB: Čini se da je dijalog Beograda i Prištine u krizi. Kako vidite njegovu budućnost?\nAA: Dijalog u kome posreduje EU je o slobodnoj razmeni i kontaktu između zvaničnika, suseda, građana i zajednica. Zato dijalog omogućava slobodno kretanje ljudi (omogućava prelazak sa ličnom kartom, registarskim tablicama, priznavanje auto osiguranja), robe (carina, veterinarskih, fitosanitarnih) i usluga (energetika i telekomunikacije). Komšije treba da budu u stanju da komuniciraju i žive zajedno, rame uz rame, kako bi se odvijao normalan život. To je ono na šta se misli kada se kaže da donosi zrelost u odnosima u regionu u celini. Dijalog je o ponovnoj izgradnji poverenja, kroz konkretne akcije, sa dugotrajnim koristima.\nI Kosovo i Srbija su snažno posvećeni daljoj normalizaciji odnosa kroz dijalog. Oni su to potvrdili visokoj predstavnici/potpredsednici Mogerini tokom poslednje dve runde dijaloga na visokom nivou. EU je uvek shvatala ovu obavezu veoma ozbiljno, zbog čega je napredak u dijalogu čvrsto vezan za obe strane i njihovo napredovanjee na njihovim stazama ka EU.\nEWB: Nakon posete Visoke predstavnice EU Zapadnom Balkanu, kako ocenjujete značaj regiona i Srbije za EU u trenutnom međunarodnom/regionalnom kontekstu?\nAA: Skorašnja poseta Visoke predstavnice EU Mogerini Zapadnom Balkanu je pokazala da su svi partneri postigli napredak na svom evropskom putu uprkos izazovima koji još uvek postoje. Ovi izazovi, uključujući nezaposlenost, migracije i radikalizaciju – mogu jedino biti rešeni zajedničkim radom. EU ima neophodna sredstva da se ovi izazovi savladaju i tako pomogne Zapadnom Balkanu da ojača stabilnost i omogući prosperitet.\nRegionalna stabilnost Balkana je od strateškog interesa EU, ali ne zbog geopolitičkih igara. To nije naš način vođenja politike. Regionalna stabilnost je osnova za stvaranje okruženja koje će privući investicije i poslove – što znači bolji život za građane regiona sada i u budućnosti. Ovo je takođe važno jer je stabilnost na Zapadnom Balkanu znači i sigurnost u Evropi. Tako da je integracija Zapadnog Balkana u EU u interesu regiona, ali i u interesu EU.\nPoseta Visoke predstavnice je pomogla EU da se ponovo fokusira na Zapadni Balkan. Ovaj region ima fantastičan potencijal da sa svojom mlađom populacijom pomogne izgradinji ekonomskog napretka i novih radnih mesta. Evropi je neophodna ova energija – da omladina i rast ojačaju ekonomsku bezbednost našeg kontinenta kao celine.\nSrbija je važan partner EU. Pozitivna uloga države u bavljenju migrantskim izazovima, njeni doprinosi mirovnim operacijama EU i njena politička hrabrost u unapređenju normalizacije odnosa sa Kosovom su od suštinske važnosti za stabilnost i bezbednost regiona. Kao što je visoka predstavnica Mogerini nedavno rekla u Beogradu, EU je odlučna u svojoj nameri da radi sa svim učesnicima na Zapadnom Balkanu kako bi se osiguralo da mir u regionu postane univerzalno dostignuće za sve nas i da je regionalna saradnja izgrađena na čvrstim osnovama. EU je izgrađena na saradnji i dovela je do 60 godina mira koji je bez presedana u evropskoj istoriji. Verujem da je to stvarnost koja radi za sve nas u Evropi, uključujući i Zapadni Balkan.\nAngelina AjhorstEUIzbeglička krizaMigrantska krizaMogeriniPoglavlje 31Rimski ugovorSrbija


SDP Srbije obeležila Svetski dan socijalne pravde i Dan stranke – SDP Srbije\nSDP Srbije obeležila Svetski dan socijalne pravde i Dan stranke\nSocijaldemokratska partija Srbije danas je, širom zemlje, obeležila 20. februar, Svetski dan socijalne pravde, koji je, ujedno, i Dan stranke.\nFunkcioneri, članovi i aktivisti SDPS-a razgovarali sa građanima o problemima sa kojima se susreću, planovima i idejama, kao i o predstojećim izborima, ali i ukazali na principe socijalne pravde, koje je moguće postići ukoliko svi zajedno radimo na iskorenjivanju siromaštva, nezaposlenosti, rodne nejednakosti i nasilja.\n— SDP Srbije (@sdpsrbije) February 19, 2022\nGeneralna skupština UN 2007. godine proglasila 20. februar za Svetski dan socijalne pravde. Taj dan se obeležava u celom svetu u cilju unapređenja borbe međunarodne zajednice protiv siromaštva, promocije prava na rad, jednakosti polova i stvaranju jednakih šansi socijalne pravde za sve.\nSDP Srbije obeležava 20. februar, Svetski dan socijalne pravde i Dan stranke.#SDPS je nastala na principima socijalne pravde i verujemo da je socijalnu pravdu moguće postići ukoliko svi zajedno radimo na iskorenjivanju siromaštva, nezaposlenosti, rodne nejednakosti i nasilja. pic.twitter.com/PF86NsW2m1\n— SDP Srbije (@sdpsrbije) February 20, 2022


„Hercegovačka kuća“ otvara vrata Beograđanima | Trebinje Danas\n„Hercegovačka kuća“ otvara vrata Beograđanima\n27.12.2021. u 12:19\nOd proljeća naredne godine „Hercegovačka kuća“ biće otvorena i u Beogradu, a tradicionalni hercegovački proizvodi po prvi put će se, osim u tri objekta u RS, nuditi i u Srbiji.\nVeselin Dutina, direktor trebinjskog Agrarnog fonda, pri kome posluje i „Hercegovačka kuća“, kaže da su posljednjih dana decembra pokrenute procedure za otvaranje ovakvog objekta u prestonici Srbije i da je registrovano preduzeće koje će biti uvoznik hercegovačkih proizvoda u tu državu.\n„Nakon januarskih praznika nastavićemo realizaciju ovog projekta, pronalaskom adekvatnog prostora, a zatim i opremanje objekta“, istakao je on.\nDutina je podsjetio da je predsjednik Srbije Aleksandar Vučić, prilikom posjete Trebinju 2018. godine, obećao da će prostor za „Hercegovačku kuću“ u Beogradu biti besplatan pet godina.\n„Uslovi za to su se stekli ove godine nakon što su poljoprivredni proizvođači u istočnoj Hercegovini povećali obim proizvodnje, a Agrarni fond ima dovoljno kooperanta da svi objekti budu adekvatno snabdjeveni“ , navodi direktor trebinjskog Agrarnog fonda.


HomeDRUŠTVOObuka budućih podoficira Vojske Srbije\nNa poligonu „Peskovi“ kod Požarevca, u toku je obuka u terenskim uslovima polaznika Liderskog kursa, 32. po redu koji se realizuje u Centru za obuku i usavršavanje podoficira „Narednik Milunka Savić“.\nZa osam nedelja, koliko Liderski kurs traje, vojnici se osposobljavaju da pravilno, sigurno i efikasno komanduju grupom, poslugom, posadom ili timom u svim borbenim uslovima i da izvršavaju zadatke iz nadležnosti zamenika komandira odeljenja u miru i ratu.\nProgramom obuke obuhvaćeni su teorijski i praktični sadržaji iz različitih oblasti, poput liderstva, vojnih propisa, vojne topografije i strojeve, taktičke, vatrene i fizičke obuke, kako bi polaznici usvojili neophodna znanja i veštine neophodne za obavljanje početnih podoficirskih dužnosti.\nLiderski kurs je prvi nivo karijernog usavršavanja na putu do podoficirskog čina, na koji se upućuju profesionalni vojnici koji su se dokazali svojim radom i zalaganjem na vojničkim dužnostima. Oni koji uspešno završe ovaj nivo usavršavanja stiču pravo da pohađaju Osnovni kurs za podoficire, po čijem će završetku biti unapređeni u čin vodnika i postati podoficiri Vojske Srbije.\nSastanak ministra Stefanovića sa ministarkom odbrane Crne Gore Injac\nPočela međunarodna vežba „Sajber Tesla 2021“


BEOGRAD - Uprava Kliničkog centra Srbija (KCS) imenovala je nove direktore na četiri svoje klinike-anesteziju, pulmologiju, kardiologiju i psihijatriju. Kompletan tekst\nBEOGRAD - Sindikat zaposlenih u socijalnoj zaštiti najavio je da će 20. oktobra organizovati protest ispred zgrade Vlade Srbije u Beogradu, sa kojeg će zatražiti veće zarade i bolje uslove rada. Kompletan tekst\nBEOGRAD - Jevreji u Srbiji i celom svetu u subotu slave Jom kipur, praznik pokajanja, praštanja i pomirenja koji predstavlja vrhunac desetodnevnog perioda kajanja. Kompletan tekst\nBeogradska berza u senci dužničke krize\nBEOGRAD - Glavni razlog za dvonedeljni pad Beogradske berze je strah investitora od nove krize u svetu zbog čega ne žele da se upuštaju u nove investicije, za sada će čekati i vrlo retko ulagati, ocenili su domaći analitičari. Kompletan tekst\nUdovički: Odličan početak regionalne saradnje\nARANĐELOVAC - Direktor Regionalne kancelarije Programa UN za razvoj za Evropu Kori Udovički ocenila je da samit biznis lidera jugoistočne Evrope predstavlja promenu i odličan početak regionalne saradnje, izrazivši uverenje da će biti nastavljen rad u oblasti postignutih dogovora. Kompletan tekst\nEU kupuje opreme za elektronsku upravu\nBEOGRAD - Ministar državne uprave Milan Marković i evropski zvaničnici obišli su IKT opremu koja će doprineti razvoju elektronske uprave u Srbiji, a čiju je nabavku finansirala EU sa 2,5 miliona evra. Kompletan tekst


Dosadašnji rezultati projekta „Socijalna inkluzija i ekonomsko osnaživanje Romske populacije u 11 opština u Srbiji“ - IDC Serbia\nHome > Aktuelno > Dosadašnji rezultati projekta „Socijalna inkluzija i ekonomsko osnaživanje Romske populacije u 11 opština u Srbiji“\nU okviru projekta „Socijalna inkluzija i ekonomsko osnaživanje Romske populacije u 11 opština u Srbiji“ koji sprovodimo u saradnji sa ASB South East Europe i Forumom Roma Srbije do sada smo razvili saradnju sa 8 korisničkih opština u okviru kojih IDC je zadužen za organizaciju i realizaciju radionica.\nTokom prva dva meseca trajanja projekta održane su 172 radionice, a 1.904 dece i mladih je učestvovalo na njima, od toga 1.196 dece koja su pripadnici romske populacije, 256 dece pripada povratničkoj populaciji, a 708 dece je iz lokalne populacije. Uspostavljena je saradnja sa 12 škola i oformljen funkcionalan tim od 89 radioničara.\nRadionice za decu i mlade se odvijaju u saradnji sa školama, a nastavni program je planiran sa ciljem savladavanja školskog gradiva, ali i razvoja kreativnih veština.\nCilj radionica u okviru projekta je integracija dece iz romske i povratničke populacije, ali i dece iz domicilnog stanovništva koji udruživanjem i zajedničkim učestvovanjem u aktivnostima stvaraju veze i prijateljstva, razvijajući međusobno razumevanje i uvažavanje.\nProjekat se sprovodi u okviru programa „Jačanje socijalne infrastrukture u opštinama pogođenim migrantskom krizom“ koji sprovodi Ministartsvo za rad, zapošlјavanje, boračka i socijalna pitanja od strane ASB Sout East Europe u saradnji sa Ministarstvom za rad, zapošljavanje, boračka i socijalna pitanja, kao i partnerskih organizacija Inicijativa za razvoj i saradnju IDC i Forum Roma Srbije.